Q=8	C=8	SS=4	LS=0	PS=0	DC=0	LC=0	SD=0	BS=0	G0=17	G1=13	G2=10	DLID=az_RU	BODY=Радио јајымлар вә Нур дашыјыҹысы — Еркән тәблиғ үсуллары\n1933-ҹү илдә гардашлар Ҹакартада радиостансија ачдылар. Орадан Рутерфорд гардашын инҝилисҹә мәрузәләри јајымланырды. Үстәлик, һәгигәтлә марагланан бир киши Нидерланд дилиндә мәрузәләр охујурду. Бу јајымлар бөјүк мараға сәбәб олурду вә бунун сајәсиндә гардашлар даһа чох әдәбијјат пајлајырдылар.\nРутерфорд гардашын «Мүгәддәс илин сүлһ вә фираванлыға тәсири» адлы атәшли нитги радиостансијадан јајымлананда католик руһаниләринин сәбри түкәнди *. Руһаниләр өз әлалтылары васитәсилә радиостансијаја сәс јазылары ҝәтирән Де Шумахер гардашы «бөһтан атмагда, ришхәнд етмәкдә вә дүшмәнчиликдә» иттиһам етдиләр. Де Шумахер гардаш иттиһамлара вүгарла синә ҝәрди. Ону 25 гулден * ҹәримә етдиләр, үстәлик, мәһкәмә хәрҹләрини өдәмәли олду. Бу мәһкәмә барәдә үч мәшһур гәзетдә јазылмышды. Нәтиҹәдә даһа бөјүк шаһидлик верилди.\n1935-ҹи ил ијулун 15-и Ҝөзәтчи Гүлләси Ҹәмијјәтинә мәхсус «Нур дашыјыҹысы» адлы 16 метр узунлуғунда олан ҝәми алты ај Сиднејдә (Австралија) тәблиғ сәјаһәти етдикдән сонра Ҹакартаја чатды. Ҝәмидә једди шөвглү өнҹүл вар иди. Онлар хош хәбәри Индонезија, Сингапур вә Малајзијада јајмаг әзминдә идиләр.\nИки илдән чох өнҹүлләр «Нур дашыјыҹысы» илә Индонезијанын бөјүк вә кичик лиманларыны ҝәзәрәк күлли-мигдарда Мүгәддәс Китаба әсасланан әдәбијјат пајламышдылар. Ҹејн Дешамп дејир: «Кичик лиманлара дахил оланда ҝәми һејәти фонографы гошараг һәмин вахт Ҝөзәтчи Гүлләси Ҹәмијјәтинин президенти олан Рутерфорд гардашын мәрузәләрини сәсләндирирди. Тәсәввүр един, уҹгар малај кәнд сакинләри бөјүк бир јахтанын онларын лиманына јан алдығыны ҝөрәндә, әтрафы бүрүјән ҝүҹлү сәси ешидәндә неҹә һејрәтә ҝәлирдиләр. Онлар елә бил учан бошгаб ҝөрүрдү».\nГардашларын ҹәсарәтлә етдији тәблиғдән һиддәтләнән руһаниләр һөкумәти тәһрик еләдиләр ки, «Нур дашыјыҹысы»нын Индонезијанын әксәр лиманларына ҝиришини гадаған етсин. Индонезијада тәблиғ ишиндә мөһтәшәм наилијјәтләр әлдә едән «Нур дашыјыҹысы» 1937-ҹи илдә Австралијаја гајытды.\n«Нур дашыјыҹысы»нын ҝәми һејәти\n^ абз. 5 Рутерфорд гардашын мәрузәси Рома католик килсәсинин јалан тәлимләрини, сијаси вә комерсија ишләрини ифша едирди.\n^ абз. 5 Индики пулла 300 АБШ доллары.


Q=0	C=0	SS=0	LS=0	PS=0	DC=0	LC=0	SD=0	BS=1	G0=6	G1=6	G2=6	DLID=az_RU	BODY=Иран космоса үч јени пејк бурахаҹаг\nҮч пејкдән биринин орбитә чыхарылмасы бу илин октјабрын 4-10-на планлашдырылыб\nҮч јени пејк орбитә бурахылмаг үчүн һазырдыр. Бу барәдә Иран Космик Аҝентлијинин рәһбәр мүавини Һәмид Фазели јерли информасија аҝентликләринә мүсаһибәдә дејиб. “Иран истеһсалы олан “Шәриф, “Фәҹр” вә “Тәдбир” пејкләри бурахылыша һазырдыр”, - Һ.Фазели билдириб.\n“Шәриф” пејки Шәриф адына Техноложи Университет тәрәфиндән һазырланыб. “Тәдбир” пејки Иран Космик Аҝентлији јанында Космик Тәдгигатлар Мәркәзинин вә Иран Елми Техноложи Университетинин бирликдә һазырладығы пејкдир. “Фәҹр” пејки “СаЫран” електрон вә коммуникасија ширкәти тәрәфиндән лајиһәләндириләрәк әрсәјә ҝәтирилиб.\nҺ.Фазели гејд едиб ки, һазырда “Шәриф” вә “Тәдбир” пејкләринин сон сынаглары кечирилир, һабелә јерүстү стансија вә авиабазалар бурахылыш үчүн һазырланыр.\n“ИСНА” аҝентлијинин мәлуматына ҝөрә, үч пејкдән биринин орбитә чыхарылмасы ҹари илин октјабрын 4-10-на планлашдырылыб.\nИран Космик Аҝентлијинин нүмајәндәси әлавә едиб ки, һазырда Иран алимләри 2015-ҹи илин мартында бурахылыш үчүн һазыр олаҹаг јени “Наһид” пејкинин јарадылмасы үзәриндә чалышырлар.\nГејд едәк ки, космос саһәсинин инкишаф програмына ујғун олараг Иран илк “Омид” тәдгигат пејкини орбитә 2009-ҹу илдә чыхарыб. 2010-ҹу илдә јерли истеһсал олан "Кавошҝәр-3" ракетдашыјыҹысы илә өлкә орбитә ҹанлы организмләрлә биокапсул ҝөндәриб. Бу јахынларда елан олунан планлара ујғун олараг Иран илк космонавтыны ачыг фәзаја 2019-ҹу илдә ҝөндәрмәк нијјәтиндәдир, - “ИТАР-ТАСС” јазыр.\n2013 дәфә бахылыб


Q=5	C=0	SS=2	LS=0	PS=5	DC=0	LC=0	SD=0	BS=1	G0=33	G1=24	G2=15	DLID=az_RU	BODY=Сајлар 23 | Онлајн Мүгәддәс Китаб | Јени дүнја тәрҹүмәси\nБәләмин сөјләдији биринҹи гошма (1—12)\nБәләмин сөјләдији икинҹи гошма (13—30)\n23 Бәләм Балага деди: «Мәним үчүн бу јердә једди гурбанҝаһ дүзәлт+ вә једди буға илә једди гоч һазырла». 2 Балаг ҹәлд Бәләмин тапшырығыны јеринә јетирди. Сонра Балагла Бәләм һәр гурбанҝаһда бир буға вә бир гоч гурбан ҝәтирди.+ 3 Бәләм Балага деди: «Сән јандырма гурбанынын јанында дур, мән исә ҝедирәм. Ҝөрүм, бәлкә, Јеһова мәнә ҝөрүндү. Мәнә нә десә, ҝәлиб сәнә сөјләјәҹәјәм». Беләликлә, о, чылпаг бир тәпәјә галхды. 4 Аллаһ Бәләмә ҝөрүнәндә+ Бәләм Она деди: «Ҹәрҝә илә једди гурбанҝаһ дүзәлдиб һәр биринин үстүндә бир буға вә бир гоч гурбан ҝәтирмишәм». 5 Јеһова Бәләмин дилинә сөјләмәли олдуғу сөзләри гојуб деди:+ «Балагын јанына гајыт, она бу сөзләри де». 6 О гајыдыб ҝөрдү ки, Балаг вә бүтүн Муаб ағсаггаллары јандырма гурбанынын јанында дурублар. 7 Онда о, белә бир гошма сөјләди:+ «Муаб падшаһы Балаг мәни Арамдан,+Шәрг дағларындан ҝәтиздирди: “Дурма ҝәл, Јагуба нифрин јағдыр. Һајды, ҝәл Исраилә гарғыш елә”.+ 8 Аллаһын ләнәтләмәдијинә неҹә нифрин јағдырым? Јеһованын мәһкум етмәдијинә неҹә гарғыш еләјим?+ 9 Гајалар башындан онлары ҝөрүрәм,Тәпәләрдән онлара бахырам. Елләрә гарышмајан,+Тәкбашына јашајан халг.+ 10 Јагуб гум дәнәләри гәдәр чохдур,+ ону ким саја биләр?Һеч олмаса, дөрддә бирини. Гој салеһ бәндә кими өлүм,Ахырым онларынкы кими олсун». 11 Буну ешидән Балаг Бәләмә деди: «Бу нә ишдир башыма ачырсан? Сәни ҝәтирмишәм, дүшмәнләрими ләнәтләјәсән, сән исә о ки вар хејир-дуа верирсән».+ 12 Бәләм ҹаваб верди: «Мәҝәр мән Јеһованын дилимә гојдуғу сөзләри демәли дејиләм?»+ 13 Балаг исә деди: «Јахшы, ҝәл сәни башга јерә апарым. Орадан онларын һамысыны јох, јалныз бир гисмини ҝөрәҹәксән. О јердән онлары ләнәтлә».+ 14 Беләҹә, Балаг ону Физгәнин тәпәсиндә+ олан Суфим јајласына ҝәтирди, једди гурбанҝаһ дүзәлдиб һәр биринин үстүндә бир буға вә бир гоч гурбан ҝәтирди.+ 15 Бәләм Балага деди: «Сән бурада јандырма гурбанынын јанында гал, мән ҝедим Онунла данышым». 16 Јеһова Бәләмлә данышды, сөјләмәли олдуғу сөзләри дилинә гојуб деди:+ «Балагын јанына гајыт, она бу сөзләри де». 17 Бәләм Балагын јанына гајыдыб ҝөрдү ки, о, Муаб ағсаггаллары илә бирликдә јандырма гурбанынын јанында дуруб ҝөзләјир. Балаг Бәләмдән сорушду: «Јеһова нә деди?» 18 О исә бу гошманы сөјләди:+ «Галх, еј Балаг, динлә. Ешит сөзләрими, еј Сәфур оғлу. 19 Аллаһ инсан дејил ки, јалан данышсын,+Бәни-адәм дејил ки, фикрини дәјишсин*.+ Дедијини етмәзми? Ағзындан чыхан сөзү јеринә јетирмәзми?+ 20 Мән хејир-дуа вермәкчүн ҝәтирилмишәм,Хејир-дуаны О вериб,+ мән нәкарәјәм буну дәјишим.+ 21 О гојмаз ки, Јагуба овсун охунсун,Исраилә бәла үз версин. Аллаһы Јеһова онунладыр,+О, араларында уҹадан алгышланан Падшаһдыр. 22 Аллаһ онлары Мисирдән чыхарды.+ О, онлар үчүн чөл өкүзүнүн бујнузлары кимидир.+ 23 Јагубун сүгутуна әламәт јохдур,+Исраилин пислијинә фал ачылмајыб.+ Инди Јагубла Исраил барәсиндә дејәҹәкләр: “Ҝөр бир Аллаһ нәләр едир!” 24 Бу халг шир кими галхыр,Аслан кими пәнҹәси үстдә дурур.+ Өз шикарыны јемәјинҹә,Өлдүрүләнләрин ганыны ичмәјинҹә раһатлашан дејил». 25 Буну ешидән Балаг Бәләмә деди: «Әҝәр онлары ләнәтләјә билмирсәнсә, һеч олмаса хејир-дуа да вермә». 26 Бәләм Балага деди: «Мән сәнә демәмишдим, Јеһова нә десә, ону да едәҹәјәм?»+ 27 Онда Балаг Бәләмдән хаһиш етди: «Ҝәл сәни башга јерә апарым. Бәлкә, орадан халга ләнәт охумағын Аллаһа мәгбул олду».+ 28 Балаг буну дејиб Бәләми үзү Јешимона*+ бахан Фаурун башына апарды. 29 Бәләм Балага деди: «Мәним үчүн бу јердә једди гурбанҝаһ дүзәлт вә једди буға илә једди гоч һазырла».+ 30 Балаг Бәләмин тапшырығыны јеринә јетирди вә һәр гурбанҝаһда бир буға вә бир гоч гурбан ҝәтирди.\n^ Јахуд пешманчылыг чәксин.\n^ Диҝәр вариант: сәһраја, чөл-бијабана.


Q=4	C=2	SS=2	LS=0	PS=0	DC=0	LC=0	SD=0	BS=1	G0=111	G1=99	G2=57	DLID=az_RU	BODY=«Ағлынызы јениләшдирәрәк бүсбүтүн дәјишин» (Ромалылара 12:2) | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Камбоҹа Колумбија жест дили Литва Малта Мексика жест дили Мјанма Непал Нидерланд Норвеч Раратонга Самоа Таити Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бикол бислама болгар варај венда волајта га газах гуарани гуахиро гырғыз дхолуо еве ермәни ермәни (гәрб) естон ефик зулу ибо илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кирунди кореја коса куангали куанјама латыш лингала лози малагаси малај маҹар мизо море нгабар ндебеле ндонга нзема оромо пангасинан полјак португал пәнҹаб румын рус рус жест дили свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи татар тви тигре тсонга түрк умбунду уруунд фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\n«Ағлынызы јениләшдирәрәк бүсбүтүн дәјишин» (РОМ. 12:2).\nНәјә ҝөрә бүтүн мәсиһчиләр бүсбүтүн дәјишмәлидирләр?\nҺәр бир мәсиһчи һансы дәјишиклији етмәлидир?\nБүсбүтүн дәјишмәк үчүн нә тәләб олунур?\n1, 2. Алдығымыз тәрбијә вә әтраф мүһит бизә неҹә тәсир едир?\nАЛДЫҒЫМЫЗ тәрбијә вә әтраф мүһит һәр биримизә ҝүҹлү тәсир едир. Биз мүәјјән тәрздә ҝејинир, мүәјјән тәрздә давраныр вә мүәјјән јемәкләри хошлајырыг. Нә үчүн? Сәбәб, мүәјјән мәнада, әтрафымыздакы инсанларын вә јашадығымыз мүһитин тәсиридир.\n2 Лакин һәјатда ҝејим вә гида сечиминдән даһа ваҹиб шејләр вар. Мисал үчүн, ушаглыгдан бизә бәзи шејләрин дүзҝүн вә мүнасиб олдуғу, бәзи шејләрин исә јанлыш вә јолверилмәз олдуғу ашыланыр. Бу кими бир чох шејләр шәхси мәсәләдир вә инсандан инсана дәјишир. Етдијимиз сечимләрә һәмчинин виҹданымызын да тәсири вар. Мүгәддәс Китабда дејилир ки, чох вахт «диҝәр милләтләрә аид инсанлар Ганунун тәләбләринә сөвги-тәбии әмәл [едир]» (Ром. 2:14). Бәс бу о демәкдирми ки, Аллаһын ганунунда конкрет ҝөстәриш јохдурса, биз өјрәдилдијимиз нормалара вә ја јашадығымыз әразинин адәт-әнәнәләринә ујғун һәрәкәт едә биләрик?\n3. Һансы ики сәбәбә ҝөрә мәсиһчиләр дүнјанын гајда-ганунуна вә әһвал-руһијјәсинә ујғун һәрәкәт етмирләр?\n3 Мәсиһчиләрин нә үчүн белә давранмамаларынын, ән азы, ики ваҹиб сәбәби вар. Биринҹиси, Мүгәддәс Китаб бизә хәбәрдарлыг едир: «Јол вар ки, инсанын гаршысында дүз ҝөрүнүр, амма сону өлүмдүр» (Сүл. мәс. 16:25). Гејри-камил тәбиәтимиз уҹбатындан биз инсанлар атдығымыз аддымларын мүвәффәгијјәтли олмасы үчүн нә етмәли олдуғумузу там мүәјјән етмәк игтидарында дејилик (Сүл. мәс. 28:26; Јер. 10:23). Икинҹиси, Мүгәддәс Китаб ҝөстәрир ки, дүнјанын әһвал-руһијјәси вә гајда-гануну мәһз «бу дөврүн аллаһы» олан Шејтанын тәсири алтындадыр (2 Кор. 4:4; 1 Јәһ. 5:19). Буна ҝөрә дә Јеһованын хејир-дуасыны вә рәғбәтини газанмаг истәјириксә, Ромалылара 12:2 ајәсиндәки хәбәрдарлыға диггәт јетирмәлијик. (Ајәни оху.)\n4. Бу мәгаләдә нәләри мүзакирә едәҹәјик?\n4 Ромалылара 12:2 ајәсиндә бәзи диггәтәлајиг мәгамлар вар. 1) Биз нә үчүн бүсбүтүн дәјишмәлијик? 2) Бүсбүтүн дәјишмәк өзүнә нәји дахил едир? 3) Бүсбүтүн дәјишмәк үчүн нә едә биләрик? Ҝәлин бу суаллары мүзакирә едәк.\nНӘ ҮЧҮН БҮСБҮТҮН ДӘЈИШМӘЛИЈИК?\n5. Павел Ромалылара 12:2 ајәсиндәки сөзләри кимләрә үнванламышды?\n5 Һәвари Павел ромалылара мәктубуну иманда олмајан инсанлара вә ја үмуми халга јох, мәсһ олунмуш һәмиманлыларына үнванламышды (Ром. 1:7). Павел онлары бүсбүтүн дәјишмәјә вә «индән белә бу зәманәјә [ујғунлашмамаға]» тәшвиг едирди. Ерамызын тәхминән 56-ҹы илиндә Ромада јашајан мәсиһчиләрин ујғунлашмамалы олдуглары «зәманә» өзүнә ромалылара хас олан гајда-ганунлары, адәт-әнәнәләри, давраныш вә һәјат тәрзини дахил едирди. Павелин истифадә етдији «индән белә» ифадәси ону ҝөстәрир ки, онлардан бәзиләри һәлә дә јашадыглары зәманәнин тәсири алтында идиләр. Бәс јашадыглары систем баҹы-гардашларымыза неҹә тәсир ҝөстәрирди?\n6, 7. Павелин ҝүнләриндә Ромада олан һансы сосиал вә дини вәзијјәт мәсиһчиләр үчүн сынаг иди?\n6 Бу ҝүн Ромаја сәјаһәт едән туристләр орада, адәтән, мәбәдләрин, мәгбәрәләрин, абидәләрин, ареналарын, театрларын вә диҝәр јерләрин галыгларыны ҝөрүрләр. Онлардан бәзиләри биринҹи әсрә аиддир. Кечмишин бу изләри гәдим Ромада сосиал вә дини вәзијјәтин нә јердә олдуғундан хәбәр верир. Биз һәмчинин тарих китабларындан гладиатор дөјүшләри, араба јарышлары, о ҹүмләдән бәзиләри әдәбсиз олан мүхтәлиф мөвзуларда пјесләр вә мусигили тамашалар һагда охујуруг. Бундан әлавә, Рома инсанлара чохлу ҝәлир әлдә етмәк имканы ачан варлы тиҹарәт шәһәри иди (Ром. 6:21; 1 Пет. 4:3, 4).\n7 Ромалыларын чохлу мәбәдләри вә аллаһлары олмасына бахмајараг, онлар ибадәт етдикләри аллаһлара бағлы халг дејилди. Онлар үчүн дин ад ҝүнләриндә, тојларда вә матәмләрдә иҹра едилән вә ҝүндәлик һәјатларынын бир һиссәси олан ајин вә мәрасимләрдән ибарәт иди. Тәсәввүр едә биләрсән, Ромадакы мәсиһчиләр үчүн бүтүн бунлар нә гәдәр чәтинлик төрәдирди. Бу мәсиһчиләрдән бир чохларынын кечмиши белә олуб, буна ҝөрә дә, ҝөрүнүр, онлар әсил мәсиһчи олмаг үчүн бүсбүтүн дәјишмәли идиләр вә бу, онлар вәфтиз олан ҝүн дәрһал баш вермирди.\n8. Бу ҝүн дүнја мәсиһчиләр үчүн неҹә тәһлүкә сачыр?\n8 О дөврдә олдуғу кими, бу ҝүн дә дүнја мәсиһчиләр үчүн тәһлүкә сачыр. Бу нә үчүн беләдир? Чүнки бу дүнјанын руһу өзүнү мүхтәлиф ҹүр бүрузә верир. (Ефеслиләрә 2:2, 3; 1 Јәһја 2:16 ајәләрини оху.) Дүнјанын истәкләри, дүшүнҹәләри, дәјәрләри вә әхлаг нормалары ҝүнү ҝүндән писләшир вә биз дүнјанын тәсири алтына дүшмәк тәһлүкәси илә үз-үзәјик. Буна ҝөрә дә, «индән белә бу зәманәјә [ујғунлашмамаг]» вә «бүсбүтүн [дәјишмәклә]» бағлы Аллаһын вердији хәбәрдарлыға диггәт јетирмәк үчүн кифајәт гәдәр әсасымыз вар. Бәс биз нә етмәлијик?\nБҮСБҮТҮН ДӘЈИШМӘК ҮЧҮН НӘ ЕТМӘЛИЈИК?\n9 Инсан Мүгәддәс Китаб һәгигәтләрини арашдырдыгҹа вә онлары тәтбиг етдикҹә руһән инкишаф едир. Һәмин инсан өјрәндикләринә әсасән һәјатында дәјишикликләр едир. О, јалан динин адәт-әнәнәләриндән узаглашыр вә хасијјәтиндәки хошаҝәлмәз ҹәһәтләрдән әл чәкәрәк бир мәсиһчи кими формалашыр (Ефес. 4:22—24). Биз севинирик ки, һәр ил јүз минләрлә инсан руһән инкишаф едәрәк өзүнү Јеһова Аллаһа һәср едир вә вәфтиз олунур. Сөзсүз ки, бу, Јеһованын үрәјини севиндирир (Сүл. мәс. 27:11). Анҹаг ҝәлин ҝөрәк бу дәјишикликләр кифајәтдирми?\nЧохлары Шејтан дүнјасындан узаглашмалы вә бүсбүтүн дәјишмәлидирләр (9-ҹу абзаса бах)\n10. Инсанын бүсбүтүн дәјишмәси илә дүзәлмәси арасында һансы фәрг вар?\n10 Әслиндә, бүсбүтүн дәјишмәјә руһән инкишаф етмәкдән вә хасијјәтини дүзәлтмәкдән даһа чох шеј дахилдир. Мәсәлән, ола биләр, һәр һансы мәһсулун үстүндәки етикет вә ја кағыз «јениләнсин», анҹаг ичиндәки мәһсул исә ејни олараг галсын. Јахуд да елә ола биләр ки, мәһсулун тәркибинә јени бир шеј әлавә едилсин вә даһа ҹәлбедиҹи шәкилдә габлашдырылсын. «Вајнын изаһлы лүғәтиндә» «бүсбүтүн дәјишмәк» ифадәси барәдә дејилир: «Ром[алылара] 12:2 ајәсиндәки сөзләрә әсасән, бу әсрдә [јәни зәманәдә] әшјаларын үздән дәјишмәси илә Мүгәддәс Руһун ҝүҹү сајәсиндә дүшүнҹәнин бүсбүтүн дәјишмәси арасында бөјүк фәрг вар». Буна ҝөрә дә мәсиһчинин бүсбүтүн дәјишмәси садәҹә пис вәрдишләри, налајиг данышығы вә әхлагсыз һәрәкәтләри тәрҝитмәси илә битмир. Һәтта Мүгәддәс Китаб биликләри олмајан бәзи инсанлар белә бу кими шејләрдән мүәјјән мәнада узаг дурмаға чалышырлар. Бәс онда мәсиһчиләрин бүсбүтүн дәјишмәси нә демәкдир?\n11. Павелин сөзләринә әсасән, бүсбүтүн дәјишмәк неҹә мүмкүндүр?\n11 «Ағлынызы јениләшдирәрәк бүсбүтүн дәјишин», — дејә Павел јазмышды. Бурада «ағыл» сөзү алтында дүшүнмә габилијјәти нәзәрдә тутулур. Анҹаг Мүгәддәс Китабда истифадә олунан бу сөз бизим дүшүнҹә тәрзимизи, әһвал-руһијјәмизи вә зеһнимизи өзүнә дахил едир. Павел ромалылара мәктубунун әввәлиндә «позғун әглә» малик олан инсанлардан бәһс едир. Бу ҹүр инсанлар «әјриликлә, ҝүнаһла, тамаһкарлыгла, писликлә долудур; онлар пахыллыг, гатиллик, чәкишмә, һијлә» вә саирә кими зәрәрли вәрдишләрлә мәшғулдурлар (Ром. 1:28—31). Инди биз Павелин бу ҹүр мүһитдә бөјүјән вә сонрадан Аллаһын хидмәтчиси олан инсанлары нәјә ҝөрә бүсбүтүн дәјишмәјә вә ағылларыны јениләшдирмәјә тәшвиг етдијини баша дүшә биләрик.\n«Гој... һирс, гәзәб, гышгырыг, тәһгирамиз данышыг, үмумијјәтлә һәр ҹүр пислик сиздән узаг олсун» (Ефес. 4:31)\n12. Бу ҝүн инсанларын дүшүнҹә тәрзи неҹәдир вә нәјә ҝөрә бу ҹүр әһвал-руһијјә мәсиһчиләр үчүн тәһлүкәлидир?\n12 Тәәссүфләр олсун ки, бу ҝүн бизим дә әһатәмиздә Павелин тәсвир етдији кими инсанлар вар. Ҝөрүнүр, онлар дүшүнүрләр ки, мүәјјән норма вә стандартлара ујғун јашамаг артыг дәбдән дүшүб вә ја фанатикликдир. Бир чох мүәллим вә валидејнләр сәрбәстлијә үстүнлүк верирләр. Онларын фикринҹә, һәр шеј нисбидир, мүтләг һеч нә јохдур. Һәтта диндар олдугларыны иддиа едәнләрин әксәријјәти дүшүнүр ки, доғру һесаб етдикләри ишләри ҝөрмәкдә сәрбәсдирләр вә бу мәсәләдә Аллаһын ҝөстәриш вә әмрләринә табе олмаға борҹлу дејилләр (Мәз. 14:1). Бу ҹүр әһвал-руһијјә мәсиһчиләр үчүн әсил тәһлүкә ола биләр. Әҝәр мәсиһчи еһтијатлы олмаса, бу кими дүшүнҹә тәрзи теократик ишләрә олан мүнасибәтинә тәсир ҝөстәрә биләр. О, јығынҹагла ајаглашмаг истәмәјә, һәтта үрәјинҹә олмајан һәр шејә ҝөрә шикајәтләнә биләр. Јахуд о, әјләнҹәјә, Интернетдән истифадә етмәјә, али тәһсил алмаға даир Мүгәддәс Китаба әсасән верилән мәсләһәтләрлә там разылашмаја биләр.\n13. Нәјә ҝөрә өзүмүзә дүрүстҹәсинә гијмәт вермәлијик?\n13 Беләликлә, бу зәманәјә ујғунлашмамаг үчүн, јәни артыг дүнјанын бизи формалашдырмамасы үчүн дахили әһвал-руһијјәмизә, һиссләримизә, мәгсәдләримизә вә дәјәрләримизә дүрүстҹәсинә гијмәт вермәлијик. Бу кими шејләри башгалары сезмәјә, һәтта биздә һәр шејин әла алындығыны дејә биләрләр. Анҹаг Мүгәддәс Китабдан өјрәндикләримизин бизи бүсбүтүн дәјишмәсинә, һәгигәтән дә, јол вериб-вермәдијимизи јалныз биз өзүмүз билирик. (Јагуб 1:23—25 ајәләрини оху.)\nБИЗ БҮСБҮТҮН НЕҸӘ ДӘЈИШӘ БИЛӘРИК?\n14. Лазыми дәјишикликләр етмәкдә бизә нә көмәк едә биләр?\n14 Бүсбүтүн дәјишмәк үчүн биз үрәјимизи, јәни дахили варлығымызы дәјишмәлијик. Бунда бизә нә көмәк едә биләр? Мүгәддәс Китабдан Јеһованын биздән нә тәләб етдијини өјрәнәндә онлара неҹә һај вермәјимиз үрәјимиздәкиләри ашкара чыхарыр вә Аллаһын камил ирадәсинә мүвафиг олмаг үчүн һансы дәјишикликләр етмәли олдуғумузу ҝөрмәјә көмәк едир (Ром. 12:2; Ибр. 4:12).\n15. Јеһованын формалашдырмасы сајәсиндә биздә һансы дәјишикликләр баш верә биләр?\n15 Јешаја 64:8 ајәсини оху. Јешаја пејғәмбәрин истифадә етдији әјани нүмунә бизә ваҹиб дәрс верир. Һансы мәнада Дулусчумуз олан Јеһова бизи бир ҝил кими формалашдырыр? Әлбәттә, Јеһова бизи физики ҹәһәтдән дәјишәрәк ҝөзәл хариҹи ҝөрүнүш вә ја гәдди-гамәт вермир. О, бизи физики јох, руһани ҹәһәтдән формалашдырыр. Әҝәр Онун бизи формалашдырмасына јол версәк, биз дахилән, јәни руһән бүсбүтүн дәјишәҹәјик. Дүнјанын тәсирини дәф етмәк үчүн бизә мәһз бу лазымдыр. Бәс Јеһова бизи неҹә формалашдырыр?\n16, 17. а) Кејфијјәтли сахсы габ дүзәлтмәк үчүн дулусчунун ҝилдән неҹә истифадә етдијини тәсвир ет. б) Јеһованын ҝөзүндә гијмәтли инсан олмаг үчүн бүсбүтүн дәјишмәкдә Аллаһын Кәламы бизә неҹә көмәк едир?\n16 Кејфијјәтли сахсы габ дүзәлтмәк үчүн дулусчу кејфијјәтли ҝилдән истифадә едир. Анҹаг ҝилә форма вермәмишдән габаг ики шеј етмәк тәләб олунур. Биринҹиси, ҝил су әлавә едилир ки, кәнар ҹисимләрдән — ағаҹ көкләриндән, чөр-чөпдән вә дашлардан тәмизләнсин. Сонра ҝили лазыми гәдәр су илә јоғурмаг вә үзәриндә елә ишләмәк лазымдыр ки, сонра формасыны итирмәсин.\n17 Фикир верин ки, дулусчу судан һәм ҝили тәмизләмәк, һәм дә ишләмәк асан олсун дејә еластик вәзијјәтә ҝәтирмәк үчүн истифадә едир. Сонра ондан истәдији габы, һәтта ән зәриф габы белә дүзәлдә биләр. Аллаһын Кәламынын һәјатымызда ејни ролу ојнадығыны ҝөрүрүкмү? Бу, бизә Аллаһы танымамышдан әввәл малик олдуғумуз дүшүнҹә тәрзиндән азад олмаға вә Онун ҝөзүндә гијмәтли инсан чеврилмәјә көмәк едир (Ефес. 5:26). Биз дәфәләрлә Мүгәддәс Китабы һәр ҝүн охумаға вә Аллаһын Кәламынын арашдырылдығы мәсиһчи јығынҹагларында мүнтәзәм иштирак етмәјә тәшвиг олунмушуг. Бәс биз бунлара нә үчүн тәшвиг олунуруг? Чүнки белә етмәклә Јеһованын бизи формалашдырмасына јол веририк (Мәз. 1:2; Һәв. иш. 17:11; Ибр. 10:24, 25).\nБүсбүтүн дәјишмәк сәнә проблемләри даһа јахшы һәлл етмәјә көмәк едәҹәк (18-ҹи абзаса бах)\n18. а) Аллаһын Кәламынын бизә тәсир етмәсини вә бүсбүтүн дәјишмәсини истәјириксә, онун үзәриндә дәриндән дүшүнмәк нә үчүн ваҹибдир? б) Һансы суалларын бизә көмәји дәјә биләр?\n18 Аллаһын Кәламынын бизи бүсбүтүн дәјишмәси үчүн ону һәр ҝүн охумаг вә арашдырмаг садәҹә башланғыҹдыр. Белә баханда, бир чох инсанлар Мүгәддәс Китабы вахташыры охујур вә орада дејиләнләрлә аз-чох танышдырлар. Чох еһтимал ки, хидмәтдә бу ҹүр инсанлара раст ҝәлмисән. Бәзиләри һәтта Мүгәддәс Китабдан охудуглары парчалары әзбәр даныша биләрләр *. Анҹаг бу, онларын дүшүнҹә вә һәјат тәрзинә бир о гәдәр дә тәсир етмәјә биләр. Нәјә ҝөрә? Чүнки Аллаһын Кәламынын инсана тәсир етмәси вә ону бүсбүтүн дәјишмәси үчүн о, Кәламын үрәјинә тәсир етмәсинә јол вемәлидир (Галат. 6:6). Бу сәбәбдән, биз өјрәндикләримизин үзәриндә дүшүнмәјә вахт ајырмалыјыг. Јахшы оларды ки, өзүмүздән сорушаг: «Охудугларымын садәҹә дини тәлим олмадығына әминәмми? Бунун һәгигәт олдуғуну анлајыраммы? Бундан башга, өјрәндикләримдән өзүмә нә исә ҝөтүрүрәм, јохса јалныз башгаларына өјрәдә биләҹәјим тәлим кими бахырам? Јеһованын шәхсән мәнимлә сөһбәт етдијини һисс едирәмми?» Бу ҹүр суалларын үзәриндә дәриндән дүшүнмәк Јеһова илә мүнасибәтләримизи вә Она олан мәһәббәтимиз ҝет-ҝедә мөһкәмләнәҹәк. Өјрәндикләримиз үрәјимизә тәсир едәндә исә биз һәјатымызда Аллаһы севиндирән дәјишикликләр етмәјә тәшвиг олунаҹағыг (Сүл. мәс. 4:23; Лука 6:45).\n19, 20. Мүгәддәс Китабын һансы мәсләһәтини тәтбиг етмәк бизә фајда ҝәтирәҹәк?\n19 Мүнтәзәм олараг Аллаһын Кәламыны охумаг вә үзәриндә дүшүнмәк артыг мүәјјән мәнада башладығымыз дәјишиклији давам етдирмәјә тәшвиг едәҹәк: «Көһнә шәхсијјәти вә онун әмәлләрини әјниниздән чыхарын, дәгиг билик сајәсиндә јениләшән... шәхсијјәти ҝејинин» (Колос. 3:9, 10). Бәли, биз Аллаһын Кәламыны там баша дүшә вә она ујғун јашаја биләрик. Нәтиҹәдә, биздә јаранан јени мәсиһчи мәнлији Шејтанын тәләләринә гаршы дурмагда бизә көмәк едәҹәк.\n20 «Итаәткар ушаглар кими олун... дахилиниздә һөкм сүрмүш истәкләринизә ујмајын... һәр бир ишиниздә мүгәддәс олун», — дејә һәвари Петер бизә хәбәрдарлыг едир (1 Пет. 1:14, 15). Нөвбәти мәгаләдән ҝөрәҹәјик ки, кечмиш дүшүнҹә тәрзимизи вә әһвал-руһијјәмизи кәнара гојмаг үчүн әлимиздән ҝәләни етмәклә вә бүсбүтүн дәјишмәклә Јеһовадан хејир-дуалар алаҹағыг.\n^ абз. 18 «Ҝөзәтчи гүлләси» журналынын 1994-ҹү ил 1 феврал сајынын 9-ҹу сәһифәсинин 7-ҹи абзасындакы (рус.) нүмунәјә бах.\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Сентјабр 2013


Q=10	C=0	SS=0	LS=10	PS=0	DC=0	LC=0	SD=0	BS=1	G0=3	G1=3	G2=2	DLID=az_RU	BODY=Тәләбәләр Јеһованын Шаһидләринин Мексикадакы филиалына екскурсија едибләр\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Данимарка Индонезија Исвеч Литва Нидерланд Норвеч Раратонга Таити Украјна Чин (мандарин, садәләшдирилмиш) Чин (мандарин, әнәнәви) албан алман африкаанс гуҹарат ермәни естон зулу илок инҝилис испан италјан каннада кинјаруанда кореја коса малагаси малај мам маҹар отоми (Мескитал вадиси) полјак португал пәнҹаб румын рус сепеди серб серб (латын) сесуто (Лесото) сетсвана словак словен сотсил суаһили тагалог тараски тзелтал тотонак тсонга түрк фанте фин франсыз хорват чех чичева јапон јунан ҝүрҹү әрәб\nМехико шәһәринин Китабхана Ишләри вә Архившүнаслыг Елмләри үзрә Милли Университетинин тәләбәләри Јеһованын Шаһидләринин Мексикадакы филиалына вә чапханасына екскурсија етмишләр. Университетин «Ҝаҹета» гәзетиндә гејд олунур ки, бундан сонра тәләбәләрин Шаһидләр һагда «гәрәзли фикирләри» дәјишмишдир.\n«Орада ҝөрдүјүмүз... һөрмәт, нәзакәт, бирлик вә тәмизлик бизи чох тәәҹҹүбләндирди».\n«Инсанларын бир-бирләри илә үрәкдән әмәкдашлыг етмәләри тәглидолунасы нүмунәдир».\n«Һәр кәс үзәринә дүшән мәсулијјәти ҹанла-башла јеринә јетирирди, һамынын үзүндә тәбәссүм вар иди».\n«Чапхананын белә ҝөзәл тәшкил олунмасы бизи валеһ етди».\nЈеһованын Шаһидләринин 100-ә јахын өлкәдәки филиал вә чапханаларында пулсуз екскурсијалар кечирилир. Групла бирҝә филиалларымыза ҝәлмәк истәјән һәр кәс сајтымызда ҺАГГЫМЫЗДА > ФИЛИАЛЛАР ВӘ ЕКСКУРСИЈА бөлмәсинә дахил олуб екскурсијанын вахтыны вә јерини өјрәнә биләр. Филиалларымыза тәк вә ја аиләликҹә дә бујура биләрсиниз.\nЈеһованын Шаһидләринин филиаллары бирләшдирилир


Q=5	C=0	SS=0	LS=5	PS=0	DC=0	LC=0	SD=0	BS=1	G0=11	G1=11	G2=7	DLID=az_RU	BODY=Уорвикдә әтраф мүһити горумаг үчүн ҝөрүлән тәдбирләр\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Данимарка Индонезија Исвеч Литва Нидерланд Норвеч Таити Увеа Уелс Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс бислама гырғыз еве ермәни естон зулу илок инҝилис исланд испан италјан кабил каннада кинјаруанда кирунди кореја коса крио малагаси малај маҹар мегрел михе оромо полјак португал румын рус сепеди серб серб (латын) сесуто (Лесото) сетсвана сингал словак словен сотсил суаһили тараски таҹик телугу тзелтал тотонак тсонга түрк фанте фин франсыз хорват чех читонга (Малави) чичева чуваш јапон јоруба јунан ҝүрҹү Һаити креолу һилигајнон әрәб\nЈеһованын Шаһидләри Нју-Јорк штатынын кәнд әразисиндә, Стерлинг-Форест ҝөлүнүн (Мави ҝөл) јахынлығында јени баш идарәләринин тикинтисинә башламышлар. Ејни заманда, онлар бу әразинин һејванат вә битки аләминин, еләҹә дә онларын тәбии мүһитин горунмасынын гајғысына галырлар. Бунун үчүн онлар һансы тәдбирләри ҝөрүбләр?\nШаһидләр тикинти мејданчасынын әтрафында мүвәггәти һасар һөрүбләр ки, золаглы зынгыровлу иланлар (Crotalus horridus), еләҹә дә тысбағалар (Crotalus horridus вә Clemmys insculpta) саһәјә дахил олуб зәрәр чәкмәсинләр. Һасарын бүтөвлүјү мүнтәзәм шәкилдә јохланылыр ки, һејванлар онлар үчүн тәлә ола биләҹәк тикинти саһәсинә дахил ола билмәсинләр. Тикинти баша чатдыгдан сонра һасар ҝөтүрүләҹәк вә хүсуси тәлим кечмиш инсанлар биналарын әтрафында ашкар едилән зынгыровлу иланлары башга јерә апараҹаг.\nУзаг Шәрг мави гушу\nБу әразидә Узаг Шәрг мави гушлары (Sialia sialis) јува гурур. Јува салма мөвсүмүндә онлары нараһат етмәмәк үчүн ағаҹлардакы мејвәләр гышдан јығылмышды. Тикинти баша чатдыгдан сонра Шаһидләр гушларын ҝери гајытмасы үчүн ағаҹлара гуш јувалары дүзәлдиб гојаҹаглар.\nБундан башга, Шаһидләр октјабр ајындан март ајынадәк мүәјјән торпаг саһәләрини шумлајыб тәмизләјирләр ки, нәсли кәсилмәк үзрә олан башлыготунун (Scutellaria integrifolia) тохуму торпагда варса, сәпәләниб пөһрә версин. 2007-ҹи илдән бу јана Уорвикдәки саһәдә бу биткидән бир дәнә дә олсун ашкарланмамасына бахмајараг, Шаһидләр бу иши ҝөрмәјә давам едирләр.\nТикинти саһәсинин кәнарында јерләшән Стерлинг-Форест ҝөлү мүхтәлиф су гушларынын, о ҹүмләдән алабалыг, ханы балығы, дурнабалығы вә диҝәр балыгларын мәскәнидир. Ҝөлүн мүһафизәси мәгсәдилә лајиһәчиләр еколожи тикинти үсулларындан истифадә едирләр. Бу үсуллардан бири дә дама битки өртүјүнүн салынмасыдыр. Бунун сајәсиндә јағыш сују чиркли маддәләр сүзүләҹәк вә ахыны азалаҹаг. Шаһидләр ҝөлүн әтрафында битән биткиләрин дә гајғысына галырлар.\nЕколожи лајиһә илә мәшғул олан бир Шаһид дејиб: «Бу ишләр әлавә планлашдырма вә вахт тәләб етсә дә, биз Уорвикин екосистемини горумаға гәти гәрарлыјыг».\nЈеһованын Шаһидләри үмумдүнја баш идарәләринин мәнзилини дәјиширләр\nНәјә ҝөрә Бруклиндә (Нју-Јорк) 1909-ҹу илдән јерләшән баш идарәмиз Нју-Јорк штатынын шималына көчүрүлүр?\nЈеһованын Шаһидләри әтраф мүһити мүһафизә етдикләри үчүн мүкафат алырлар\nКөнүллүләр Таксидода ишә башлајырлар


Q=7	C=3	SS=0	LS=0	PS=7	DC=0	LC=0	SD=0	BS=1	G0=26	G1=23	G2=9	DLID=az_RU	BODY=Мәсәлләр 8 | Онлајн Мүгәддәс Китаб | Јени дүнја тәрҹүмәси\nҺикмәт данышыр (1—36)\nИлк хилгәт — һикмәт (22)\nАллаһын јанында уста кими чалышырдым (30)\nБәшәр өвладлары көнлүмүн севинҹи иди (31)\n8 Мәҝәр һикмәт чағырмыр? Мәҝәр бәсирәт һајгырмыр?+ 2 Һүндүр јерләрдә,+ јолларын кәнарында,Јолајрыҹыларында дурур. 3 Шәһәр дарвазалары јанында,Гапы ҝиришләриндәУҹадан сәсләнир:+ 4 «Еј инсанлар, сизинләјәм,Еј бәшәр өвладлары, сизә хитаб едирәм. 5 Сиз, еј ҹаһилләр, узагҝөрән олун,+Еј сәфеһләр, мүдрик үрәк газанын. 6 Динләјин, мүһүм шејләри нәгл едирәм,Ағзымдан доғру сөзләр чыхыр. 7 Дилим һәгигәти пәсдән сөјләр,Додагларым шәрдән икраһ ејләр. 8 Ағзымдан чыхан сөзләр доғрудур, Әјри, сахта сөзләр данышмарам. 9 Сөзләрим арифә ајдындыр,Елм саһибләри үчүн һәгигәтдир. 10 Ҝүмүшү јох, тәрбијәми сечин,Саф гызылданса елми гәбул един.+ 11 Һикмәт мәрҹандан үстүндүр,Үрәјин арзуладығы һеч бир шеј она тај ола билмәз. 12 Мән һикмәтәм, узагҝөрәнлик мәндә мәскән салыб,Елм дә, дүшүнҹә дә мәндәдир.+ 13 Јеһовадан горхмаг шәрә нифрәт етмәкдир.+ Тәкәббүрә, гүрура,+ шәр ишә, һијләҝәр дилә нифрәт едирәм.+ 14 Јахшы мәсләһәт, тәдбир мәндәдир,+Дәрракә+, гүдрәт саһиби+ мәнәм. 15 Һөкмдарлар мәним сајәмдә һөкмранлыг едир,Әјанлар әдаләтли фәрманлар верир.+ 16 Башчыларын һакимијјәт дирәји мәнәм,Әсилзадәләр сајәмдә адил һөкмләр чыхарыр. 17 Мәни севәнләри севирәм.Ахтаранлар мәни мүтләг тапаҹаг.+ 18 Сәрвәт вә шәрәф,Түкәнмәз хәзинә вә салеһлик мәнимләдир. 19 Мәним барым гызылдан, халис гызылдан үстүндүр,Бәһрәм әла ҝүмүшдән јахшыдыр.+ 20 Салеһлик јолунда јеријирәм,Һагг-әдаләт ризләринин ортасында ҝедирәм. 21 Мәни севәнләрә зәнҝин мирас верирәм,Онларын анбарларыны долдурурам. 22 Јеһова мәни хәлг етди. Онун јарадыҹылыг јолунун әзәли мәнәм,+Гәдим әсәрләринин илки мәнәм.+ 23 Та бинеји-гәдимдән, лап әзәлдән,Дүнја јаранмаздан габаг јерими тутмушам.+ 24 Мән пејда оланда һәлә әнҝин сулар јох иди,+Чағлајан булаглар мөвҹуд дејилди. 25 Дағлар уҹалмаздан,Тәпәләр вар олмаздан әввәл мән тәвәллүд тапмышам. 26 О һәлә јери, онун дүзләрини,Јерин илкин даш-кәсәјини јаратмамышды. 27 О, ҝөјләри һазырлајанда+ мән орада идим.Үфүгү суларын үзәринә чәкәндә,+ 28 Булудлары јухарыда јерләшдирәндә,Дәринликләрин гајнагларыны бина едәндә, 29 Сулары әмриндән чыхмасын дејә дәнизә фәрман верәндә,+Јерин тәмәлләрини гојандаМән вар идим. 30 Онун јанында уста кими чалышырдым,+ Һәр ҝүн көнлүнү шад едирдим,+Һүзурунда һәр заман севинирдим.+ 31 Онун хәлг етдији аләмә ҝөрә фәрәһләнирдим,Бәшәр өвладлары көнлүмүн севинҹи иди. 32 Оғулларым, инди мәни динләјин.Мәним јолларымла ҝедән бәхтијардыр! 33 Тәрбијәјә гулаг асын,+ ағыллы олун.Ону һеч вахт гулагардына вурмајын. 34 Хошбәхт о кәсдир ки, мәнә гулаг асыр,Һәр ҝүн сүбһдән гапыма ҝәлир,Кандарымда ҝөзләјир. 35 Чүнки мәни тапан һәјат тапар,+Јеһова ондан разы галар. 36 Мәни саја салмајан өзүнә пислик едир,Мәнә нифрәт едән өлүмү севир».+


Q=15	C=8	SS=8	LS=0	PS=4	DC=0	LC=0	SD=0	BS=1	G0=41	G1=24	G2=10	DLID=az_RU	BODY=2 Коринфлиләрә 12 | Онлајн Мүгәддәс Китаб | Јени дүнја тәрҹүмәси\n2 Коринфлиләрә 12:1—21\nБулусун алдығы вәһјләр (1—7а)\nБулусун бәдәнини тикан кими дешән сынаг (7б—10)\nБулусун ҝөркәмли һәвариләрдән һеч нәји әскик дејил (11—13)\nБулус коринфлиләрдән өтрү нараһатдыр (14—21)\n12 Өјүнмәјә мәҹбурам. Һәрчәнд бунун һеч бир фајдасы јохдур, амма јенә дә, фөвгәлтәбии ҝөрүнтүләрә+ вә Ағадан ҝәлән вәһјләрә+ кечим. 2 Мәсиһин јолунда олан бир адам таныјырам. Он дөрд ил бундан әввәл о, үчүнҹү ҝөјә* апарылмышды (дүзү билмирәм, бәдәндә, јохса бәдәндән ајры, буну бир Аллаһ билир). 3 Бәли, белә адамы таныјырам (бәдәндә, јохса бәдәндән ајры апарылмышды, дејә билмәрәм, буну бир Аллаһ билир). 4 О, ҹәннәтә апарылмышды вә дилә ҝәтирилмәси, дејилмәси јасаг олан сөзләр ешитмишди. 5 Бах белә адамла өјүнәҹәјәм, өзүмлә исә јох, өјүнсәм дә анҹаг зәифликләримлә өјүнәҹәјәм. 6 Һәтта өјүнмәк истәсәм дә, бу, ағылсызлыг олмајаҹаг, чүнки һәгигәти сөјләјәҹәјәм. Анҹаг өјүнмүрәм ки, һеч кәс мәндә ҝөрдүјүндән, ја да мәндән ешитдијиндән артығыны мәнә аид етмәсин, 7 нә вар-нә вар мәнә белә гејри-ади вәһјләр верилиб. Ловғаланмајым дејә, ҹисмимә бир тикан батырылыб.+ Бу тикан, Шејтанын елчиси мәнә әзаб верир ки, гүррәләнмәјим. 8 Бунунла бағлы Рәббә дүз үч дәфә јалвардым ки, ҹанымы бу бәладан гуртарсын, 9 анҹаг О, мәнә деди: «Лүтфүм сәнә јетәр. Чүнки сән зәиф оланда Мәним ҝүҹүм өзүнү бүтүнлүклә ҝөстәрир».+ Буна ҝөрә дә мән бөјүк мәмнунијјәтлә өз зәифликләримлә өјүнәрәм ки, Мәсиһин ҝүҹү чадыр кими үзәримдә галсын. 10 Буна ҝөрә дә Мәсиһ уғрунда зәифликләрә, тәһгирләрә, сыхынтылара, тәгибләрә, чәтинликләрә гатлашмагдан һәзз алырам. Мән зәиф оланда ҝүҹлүјәм.+ 11 Мән ағылсызлыг етдим. Мәни буна сиз мәҹбур етдиниз. Мәни ҝәрәк сиз тәрифләјәјдиниз. Ахы сизин ҝөзүнүздә һеч нә олсам да, о ҝөркәмли һәвариләриниздән һеч нәјим әскик дејил.+ 12 Доғрудан да, һәварилијими тәсдиг едән дәлилләр сизә әламәт, мөҹүзә, гүдрәтли ишләр+ вә там дөзүмлә+ нүмајиш етдирилиб. 13 Сизи нәдә башга јығынҹаглардан ашағы тутмушам? Сизә јүк олмамагда?+ Кечин бу ҝүнаһымдан да. 14 Артыг үчүнҹү дәфәдир јаныныза ҝәлмәк истәјирәм. Бу дәфә дә сизә јүк олмајаҹағам. Мәнә сизин малыныз јох,+ өзүнүз лазымсыныз. Чүнки ушаглар+ валидејнләри үчүн јох, валидејнләр ушаглары үчүн јығмалыдырлар. 15 Нәјим варса, һәр шејими, һәтта өз ҹанымы белә, сизин јолунузда фәда етмәјә һазырам.+ Бир белә севҝимин мүгабилиндә мәҝәр аз севилмәлијәм? 16 Һәр һалда мән сизә јүк олмамышам.+ Сиз исә дејирсиниз ки, мән һијләҝәрлик етмишәм, кәләк ишләдиб сизи тәләјә салмышам. 17 Мәҝәр јаныныза ҝөндәрдијим адамлар васитәсилә сиздән мәнфәәт әлдә етмишәм? 18 Мән Титусу дилә тутдум вә бир гардашла бирликдә јаныныза ҝөндәрдим. Олмаја, Титус сиздән мәнфәәт әлдә едиб?+ Мәҝәр нијјәтимиз ејни олмајыб? Ејни ҹүр давранмамышыг? 19 Һәлә дә өзүмүзү мүдафиә етдијимизи дүшүнүрсүнүз? Биз Мәсиһин давамчылары кими Аллаһын гаршысында данышырыг. Әзизләрим, јадыныздан чыхармајын ки, нә едириксә иманынызын мөһкәмләнмәси үчүн едирик. 20 Горхурам ки, мән ҝәләндә сизи истәдијим вәзијјәтдә ҝөрмәјим, сиз дә мәни истәдијиниз һалда ҝөрмәјәсиниз. Горхурам, аранызда чәкишмә, пахыллыг, һирс-гәзәб, ихтилаф, дидишмә, деди-году, ловғалыг, гатма-гарышыглыг олсун. 21 Горхурам ки, бу дәфә јаныныза ҝәләндә Аллаһым мәни утандырсын вә мән ҝүнаһ ишләмиш вә һәлә дә натәмиз ишләриндән, әхлагсызлыгдан*, азғынлыгдан* төвбә етмәјәнләрә ҝөрә јаса батым.\n^ Бурада мәҹази мәнада башга аләм нәзәрдә тутулур.\n^ Јун. порнеја. Лүғәтдә «әхлагсызлыг» сөзүнә бах.\n^ Јахуд абырсызлыгдан. Јун. аселҝеја. Лүғәтдә «азғынлыг» сөзүнә бах.\n2 Коринфлиләрә 12


Q=0	C=0	SS=0	LS=0	PS=0	DC=0	LC=0	SD=0	BS=1	G0=4	G1=4	G2=3	DLID=az_RU	BODY=Бу пејвәнд ЗӘРӘРЛИДИР - ХӘБӘРДАРЛЫГ\niyul 13, 2021 - 7:53 PM Хәбәрин коду : 1160160 Мәнбә : Публика Link:\nАБШ Гида вә Дәрман Идарәси (ФДА) "Ҝуиллаин-Барре" Синдрому (ҜБС) кими танынан хәстәликлә бағлы 100-ә јахын хәстәни арашдырыб. Нәтиҹәдә гәрара ҝәлиниб ки, "Johnson& Johnson" ваксини сөзүҝедән хәстәлијә тутулмаг бахымындан кичик, лакин мүмкүн риск дашыјыр.\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, "Johnson& Johnson" тәрәфиндән һазырланан COVID-19 пејвәнди надир раст ҝәлинән невроложи хәстәлијә сәбәб ола биләр.\nБу барәдә АБШ Гида вә Дәрман Идарәси (ФДА) хәбәрдарлыг едиб.\nИдарә "Ҝуиллаин-Барре" Синдрому (ҜБС) кими танынан хәстәликлә бағлы 100-ә јахын хәстәни арашдырыб. Нәтиҹәдә гәрара ҝәлиниб ки, "Johnson& Johnson"ваксини сөзүҝедән хәстәлијә тутулмаг бахымындан кичик, лакин мүмкүн риск дашыјыр.\n"Ҝуиллаин-Барре" Синдромуна индијәдәк 50 јаш вә јухары јашлы кишиләрдә раст ҝәлиндији вә симптомларын ваксинасијадан тәхминән 2 һәфтә сонра ҝөрүлдүјү билдирилиб.\nМүтәхәссисләр "Johnson& Johnson" пејвәнди илә ҜБС арасындакы мүмкүн әлагәни мүзакирә етмәјә давам едәҹәкләрини дејибләр. Лакин пејвәндин һәлә дә тәһлүкәсиз вә еффектли олдуғуну, потенсиал фајдаларынын рискләрдән үстүн олдуғуну гејд едибләр.\n"Ҝуиллаин-Барре" Синдрому синир системинә ҝүҹлү тәсир едир. Бу хәстәлик үрәјин дөјүнтү ритминин позулмасына, нәфәсалма чәтинлијинә вә бир чох проблемә сәбәб олур.


Q=10	C=5	SS=0	LS=5	PS=0	DC=0	LC=0	SD=0	BS=0	G0=17	G1=14	G2=11	DLID=az_RU	BODY=Aprel 29, 2017 - 8:13 PM Хәбәрин коду : 826749 Мәнбә : АБНА- Хәбәр Аҝентлији Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Тәһсил Назирлији 2016-ҹы илдә диплому танынмајан тәләбәләрин сајыны ачыгланыб. Назирлијин 2016-ҹы илә даир иллик һесабатында гејд едилиб ки, Аккредитасија вә Нострификасија Идарәси али тәһсил сәнәдләринин танынмасы вә еквивалентлилијинин мүәјјән олунмасы мәгсәдилә 2016-ҹы илин 11 ајы әрзиндә 2958 мүраҹиәти иҹраата гәбул едиб. Әввәлки илләрдән иҹрасы баша чатдырылмамыш али тәһсил сәнәдләри дә дахил олмагла, үмумиликдә 2756 сәнәд үзрә емал просеси баша чатдырылыб вә онлардан 1826 тәһсил сәнәди мүсбәт, 930 тәһсил сәнәди исә мәнфи ҹавабландырылыб (Финс.аз).\nМәлумата ҝөрә, иҹрасы имтина илә јекунлашан али тәһсил сәнәдләринин чохуну МДБ өлкәләринин мәзунларынын тәгдим етдији дипломлар тәшкил едир. Һәмчинин имтина сәбәбләринин тәһлили ҝөстәрир ки, мәзунларын әксәријјәти али тәһсил мүәссисәсинин тәдрис нормативинә дүзҝүн әмәл етмәмәләри, тәдрис дили үзрә билик сәвијјәләринин ашағы олмасы вә зәрури һалларда тәдрис дилиндә ихтисаса даир сөһбәтләр апарылдығы заман ихтисас биликләринин гәнаәтбәхш олмамасынын ашкарланмасы сәбәбиндән имтина алыр.\nТәһсил саһәси үзрә експерт Набатәли Гуламоғлу Азадлыг.инфо-ја сөјләјир ки, Тәһси Назирлијинин хариҹдә охумуш тәләбәләрин дипломларыны танымамасы ганундан кәнардыр. Експерт јада салыр ки, Назирләр Кабинетинин 2003-ҹү илдә олан гәрарына ҝөрә, дипломларын еквивалентлији мүәјјән олунур. Диплому алан тәләбәнин Бакыја ҝәләрәк Тәһсил Назирлијиндә имтаһан вермәси дүнјанын һеч бир јериндә јохдур:\n“Бу, сијаси гәрардыр. Белә шәхсләрин сыхышдырылыб хариҹә ҝетмәсинин гаршысыны алмагла хариҹә малијјә ахыныны дајандырмаг истәјирләр. Хариҹдә тәһсил аланларын дипломларынын гануни олмасыны әсасландыран үҹ амилдир – али мәктәбин аккредитасијасынын олмасы, онун гануни әсасларла фәалијјәт ҝөстәрмәси, орда кечирилән фәнләрин Азәрбајҹанда кечирилән фәнләрин еквиваленти олмасы. Чох шәхс белә али мәктәбләрдә тәһсил алыб, гануни шәкилдә аудиторијаларда дәсләрдә иштирак едиб. Зәиф охујубларса, елә Азәрбајҹанда да белә тәләбәләр сајсыз-һесабсыздыр. Амма онлар китабсыз-дәфтәрсиз тәләбә олсалар да, дипломларыны алыблар”.\nЕксперт дејир ки, сөзүҝедән мәсәләјлә әлагәдар Назирләр Кабинетинин мәлум гәрары позулуб. Тәһсил Назирлији дә бу аддымы әмәк базарыны горумаг, савадсыз адамларын ора јол тапмамасы үчүн атдығыны билдирир. Һәмсөһбәтимизә ҝөрә, дүнјанын һеч бир јериндә кимәсә һүгуг верилмир ки, диплом алан шәхси икинҹи дәфә имтаһан етсин:\n“Бу гәрар абитуријентләрин өлкәдән пул чыхармамасына һесабланыб. Дава пул давасыдыр. Бүдҹәјә вәтәндашларын ҹибиндән пул өдәмәк истәјирләр. Зәиф тәләбә бурда да, хариҹдә охујанларын арасында да вар. Лакин бу фәргләнмә, дискриминасија сијаси гәрардыр”.


Q=8	C=6	SS=4	LS=1	PS=1	DC=0	LC=0	SD=0	BS=2	G0=111	G1=98	G2=50	DLID=az_RU	BODY=Мәсиһин Хатирә ҝеҹәсини нәјә ҝөрә гејд едирик? | Тәлим\nХидмәтә һазыр көнүллүләр — Нју-Јоркда\nЈеһоваја шүкүр един вә хејир-дуалы олун\nМәсиһин Хатирә ҝеҹәсини нәјә ҝөрә гејд едирик?\nГој мәһәббәтиниз түкәнмәсин!\nҜөзәтчи гүлләси (тәлим нәшри) | јанвар 2015\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Италија жест дили Кирибати Колумбија жест дили Конго Литва Маврики креолу Македонија Мексика жест дили Непал Нидерланд Норвеч Самоа Сејшел креолу Тувалу Увеа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс ачоли ајмара бенгал бикол бислама болгар варај венда волајта газах ган гуарани гуахиро гуҹарат гырғыз дреһу дхолуо ермәни естон ефик занде зулу ибо иврит илок инҝилис исланд исоко испан италјан каннада каонде каталан кечуа (Боливија) кечуа (Куско) кикамба кикујју килуба кинјаруанда кирунди кисонге кореја коса крио куангали куанјама латыш лози лувале луганда лунда малагаси малај малајалам мамбве-лунгу маратһ мајја маҹар михе монгол ндебеле ндебеле (Зимбабве) ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус рус жест дили санго сапотек (Истм) свати себуан сепеди серб серб (латын) сесуто (Лесото) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тетум (Дили) тив тигре ток-писин тсонга тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева чокве чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\n«Хатирәми јад етмәк үчүн буну һәмишә един» (1 КОР. 11:24).\nБиз нәјә ҝөрә Мәсиһин Хатирә ҝеҹәсини гејд етмәлијик?\nХатирә ҝеҹәсиндә һансы символлардан истифадә олунур вә онларын мәнасы нәдир?\nБиз мәсиһчиләр Аллаһдан алдығымыз үмидә неҹә јанашырыг?\n1, 2. Иса Мәсиһ ерамызын 33-ҹү илинин 14 нисаны нә етди? (Мәгаләнин әввәлиндәки шәклә бахын.)\nЕРАМЫЗЫН 33-ҹү илинин 14 нисан ҝеҹәсидир. Бәдирләнмиш ај Јерусәлими ишыгландырыр. Бир аз әввәл Иса вә һәвариләри исраиллиләрин 15 әср өнҹә Мисир әсарәтиндән гуртулмалары мүнасибәти илә Пасха бајрамыны гејд етдиләр. Инди Иса Мәсиһ 11 һәвариси илә хүсуси шам јемәји тәсис едир. Һәмин ҝүнүн сонуна кими о өлдүрүләҹәкди вә бу мәрасим онун өлүмүнүн хатирәси үчүндүр * (Мат. 26:1, 2).\n2 Иса шүкүр едиб мајасыз чөрәји шаҝирдләринә өтүрәрәк дејир: «Ҝөтүрүн, јејин». Сонра бир ҹам шәрабы ҝөтүрүб јенә шүкүр едиб дејир: «Бундан һамыныз ичин» (Мат. 26:26, 27). Иса шаҝирдләринә башга һеч нә өтүрмүр. Лакин бу әламәтдар ҝеҹәдә онун садиг давамчыларына дејәси чох сөзү вар.\n3. Бу мәгаләдә һансы суаллары арашдыраҹағыг?\n3 Беләликлә, Иса һәмин ҝеҹә һәмчинин «Ағамызын шам јемәји» адланан мәрасими, өлүмүнүн Хатирә ҝеҹәсини тәсис етди (1 Кор. 11:20). Бунунла әлагәдар бәзиләриндә суал јарана биләр: «Иса Мәсиһин өлүмү нә үчүн гејд едилир? Чөрәк вә шәрабын мәнасы нәдир? Хатирә ҝеҹәсинә неҹә һазырлаша биләрик? Символлардан ким гәбул етмәлидир? Мәсиһчиләр Аллаһын онлара вердији үмидә неҹә јанашмалыдырлар?»\nИСА МӘСИҺИН ӨЛҮМҮНҮ НӘ ҮЧҮН ГЕЈД ЕДИРИК?\n4. Исанын өлүмү нәјә јол ачды?\n4 Адәмин нәсли олдуғумуз үчүн биз ҝүнаһ вә өлүмү мирас алмышыг (Ром. 5:12). Һеч бир гејри-камил инсан нә өзүнүн, нә дә башгасынын һәјаты үчүн Аллаһа фидјә верә билмәз (Мәз. 49:6—9). Лакин Иса өз камил бәдәнини гурбан вермәклә вә ганыны ахытмагла мүвафиг фидјәни өдәјә билди. Фидјәнин дәјәрини Аллаһа тәгдим етмәклә Иса бизим ҝүнаһ вә өлүмдән азад олмағымыза, һабелә әбәди һәјат әнамыны алмағымыза јол ачды (Ром. 6:23; 1 Кор. 15:21, 22).\n5. а) Аллаһын вә Мәсиһин бәшәријјәти севдијини һарадан билирик? б) Исанын өлүмүнүн јад едилмәсиндә нә үчүн иштирак етмәлијик?\n5 Фидјә тәдбири Аллаһын бәшәријјәти севдијини сүбут едир (Јәһ. 3:16). Исанын өзүнү гурбан вермәси онун да бизи севдијинә дәлаләт едир. О, һәлә Аллаһын мемары кими ҝөјдә јашајаркән «бәшәр өвладларына ҝөрә [фәрәһләнирди]» (Сүл. мәс. 8:30, 31). Аллаһа вә Иса Мәсиһә миннәтдарлыг бизи тәшвиг етмәлидир ки, Исанын өлүмүнүн јад едилмәсиндә иштирак едәк. Бунунла биз Исанын «хатирәми јад етмәк үчүн буну һәмишә един» әмринә табе олуруг (1 Кор. 11:23—25).\n6. Хатирә ҝеҹәсиндә истифадә олунан чөрәјә вә шәраба неҹә бахмалыјыг?\n6 Иса Хатирә ҝеҹәсини тәсис едәркән чөрәји вә шәрабы мөҹүзәви шәкилдә өз бәдәнинә вә ганына чевирмәди. Әксинә, о, чөрәк барәдә демишди: «Бу, мәним бәдәними тәмсил едир». Шәраб һагда да белә демишди: «Бу, бир чохлары уғрунда ахыдылаҹаг ганымы, “әһд ганыны” тәмсил едир» (Марк 14:22—24). Ајдын мәсәләдир ки, һәмин вахт шаҝирдләри чөрәјә вә шәраба символ кими бахырдылар.\n7. Хатирә ҝеҹәсиндә истифадә едилән чөрәк нәји тәмсил едир?\n7 Ерамызын 33-ҹү илинин бу ваҹиб ахшамында Иса Пасха јемәјиндән галмыш мајасыз чөрәкдән истифадә етмишди (Чых. 12:8). Мүгәддәс Јазыларда маја бәзән гүсур вә ҝүнаһын символу кими хатырланыр (Мат. 16:6, 11, 12; Лука 12:1). Демәли, Исанын мајасыз чөрәкдән истифадә етмәси там мүнасиб иди. Мајасыз чөрәк Исанын ҝүнаһсыз бәдәнини тәмсил едирди (Ибр. 7:26). Хатирә ҝеҹәсиндә мәһз бу ҹүр чөрәкдән истифадә едилир.\n8. Хатирә ҝеҹәсиндә истифадә олунан шәраб нәји тәмсил едир?\n8 Һәм ерамызын 33-ҹү илинин 14 нисанында Исанын истифадә етдији шәраб, һәм дә бу ҝүн Хатирә ҝеҹәсиндә истифадә олунан шәраб Исанын ганыны тәмсил едир. Исанын ганы Јерусәлимдән кәнарда јерләшән Голгота адланан јердә бәшәријјәтин «ҝүнаһыны әфв етмәк» үчүн ахыдылмышды (Мат. 26:28; 27:33). Хатирә ҝеҹәсиндә истифадә едилән чөрәк вә шәраб Исанын итаәткар бәшәријјәт уғрунда вердији мисилсиз гурбаны тәмсил едир вә биз мәһәббәтин бу ҹүр тәҹәссүмүнү гијмәтләндиририк. Буна ҝөрә дә, јахшы оларды ки, һәр биримиз һәр ил кечирилән Хатирә ҝеҹәсинә һазырлашаг.\n9. а) Хатирә ҝеҹәси илә бағлы ајәләри охумаг нәјә ҝөрә ваҹибдир? б) Фидјә сәнин үчүн нә демәкдир?\n9 «Мүгәддәс Јазылары һәр ҝүн арашдырын» брошүрасында ҝөстәрилән мүвафиг ајәләри охујуб Исанын өлүмүндән әввәл етдикләри үзәриндә дүшүнә биләрик. Бу бизә үрәјимизи Мәсиһин Хатирә ҝеҹәсинә һазырламаға көмәк едә биләр. Бир баҹы дејир: «Хатирә ҝеҹәсини сәбирсизликлә ҝөзләјирик. Илбәил бу мәрасим мәним үчүн даһа да хүсусиләшир. Јадымдадыр, әзиз атамын табутунун өнүндә дуруб она неҹә бахырдым... Мәһз һәмин ан мән фидјәнин нә гәдәр дәјәрли олдуғуну анладым... Мән фидјә илә бағлы бүтүн ајәләри, онларын изаһыны јахшы билирдим. Лакин өлүмүн аҹысыны дадандан сонра бу дәјәрли фидјәнин ҝәтирәҹәји хејир-дуалара ҝөрә үрәјим севинҹлә долуб дашды». Һәгигәтән дә, һәр биримиз Хатирә ҝеҹәсинә һазырлашаркән Исанын гурбанлығынын бизи ҝүнаһдан вә өлүмүн пәнҹәсиндән неҹә гуртардығы үзәриндә дәриндән дүшүнмәлијик.\n10. Хатирә ҝеҹәсинә һазырлыг хидмәтимиздә неҹә әкс олуна биләр?\n10 Хатирә ҝеҹәсинә хидмәтимизи мүхтәлиф үсулларла ҝенишләндирмәклә, мәсәлән, һәмин вахт көмәкчи пионер кими хидмәт етмәклә дә һазырлаша биләрик. Биз өјрәтдијимиз инсанлары вә башгаларыны Хатирә ҝеҹәсинә дәвәт едә биләрик. Онлара Аллаһ вә Мәсиһ барәдә, һәмчинин мөмин инсанлары ҝөзләјән хејир-дуалар һагда һәвәслә даныша биләрик (Мәз. 148:12, 13).\n11. Бәзи коринфлиләр Хатирә ҝеҹәсиндә символлардан неҹә гәбул едирдиләр?\n11 Хатирә ҝеҹәсинә һазырлашаркән һәвари Павелин Коринфдәки мәсиһчиләрә јаздығы сөзләрин үзәриндә дүшүнүн. (1 Коринфлиләрә 11:27—34 ајәләрини охујун.) Павел гејд етмишди ки, әҝәр кимсә чөрәк вә шәраб символларындан налајиг тәрздә гәбул едирсә, «Ағамызын [Иса Мәсиһин] бәдәнинә вә ганына ҝөрә ҝүнаһ һәмин адамын бојнуна дүшүр». Демәли, мәсһ олунмуш адам «өзүнү тәдгиг [етмәли] вә лајиг олуб-олмадығына әмин [олмалы]» вә јалныз бундан сонра символлардан гәбул етмәлидир. Әкс һалда, о, «јејиб-ичдији [шејләрә]» ҝөрә «өзүнү мәһкум едир». Налајиг даврандыгларына ҝөрә коринфлиләрин чоху «зәиф вә хәстә [олмуш], хејлиси дә [руһани] өлүм јухусуна [ҝетмишди]». Ола билсин, бәзиләри Хатирә ҝеҹәсиндән әввәл вә ја һәмин вахт о гәдәр јејиб-ичирди ки, онларда нә әгли, нә дә руһани сајыглыг галырды. Онлар бу ҹүр налајиг шәкилдә символлардан гәбул етдикләри үчүн Аллаһын рәғбәтини итирмишдиләр.\n12. а) Хатирә ҝеҹәсини Павел нә илә мүгајисә етмишди вә символлардан гәбул едәнләрә һансы хәбәрдарлығы вермишди? б) Символлардан гәбул едән шәхс ҹидди ҝүнаһ ишләдибсә, нә етмәлидир?\n12 Павел Хатирә ҝеҹәсини башгалары илә бөлүшүлән јемәклә мүгајисә едиб символлардан гәбул едәнләрә белә хәбәрдарлыг етмишди: «Сиз һәм Јеһованын ҹамындан, һәм дә ҹинләрин ҹамындан ичә билмәзсиниз. Сиз һәм “Јеһованын сүфрәсиндән”, һәм дә ҹинләрин сүфрәсиндән јејә билмәзсиниз» (1 Кор. 10:16—21). Символлардан гәбул едән шәхс ҹидди ҝүнаһ ишләдибсә, о, руһани көмәк истәмәлидир. (Јагуб 5:14—16 ајәләрини охујун.) Бу мәсһ олунмуш шәхс «төвбәјә јарашан иш [ҝөрәрсә]», Хатирә ҝеҹәсиндәки символлардан гәбул едә биләр. Бунунла о, Мәсиһин гурбанлығына һөрмәтсизлик ҝөстәрмәз (Лука 3:8).\n13. Аллаһын бизә вердији үмидин үзәриндә дуа едиб дүшүнмәк нәјә ҝөрә фајдалы оларды?\n13 Һәр биримиз үчүн Хатирә ҝеҹәсинә һазырлашаркән Аллаһын бизә вердији үмидин үзәриндә дуа едиб дүшүнмәк фајдалы оларды. Јеһованын һеч бир һәср олунмуш хидмәтчиси вә Оғлунун садиг давамчысы истәмәз ки, мәсһ олунмуш мәсиһчи олдуғуна ајдын дәлил олмадан символлардан гәбул едиб Исанын гурбанлығына һөрмәтсизлик ҝөстәрсин. Бәс онда мәсиһчи неҹә әмин ола биләр ки, символлардан гәбул етсин, ја јох?\nСИМВОЛЛАРДАН КИМЛӘР ГӘБУЛ ЕТМӘЛИДИР?\n14. Јени әһдлә символлардан гәбул етмәјин һансы әлагәси вар?\n14 Символлардан гәбул етмәјә һаггы оланлар јүз фаиз әминдирләр ки, онлар јени әһдә дахилдирләр. Иса шәрабла бағлы демишди: «Бу ҹам ганым әсасында бағланан јени әһди тәмсил едир» (1 Кор. 11:25). Аллаһ Јеремја пејғәмбәр васитәсилә габагҹадан демишди ки, исраиллиләрлә бағланмыш Ганун әһдиндән фәргләнән јени әһд тәсис едәҹәк. (Јеремја 31:31—34 ајәләрини охујун.) Аллаһ јени әһди руһани исраиллиләрлә бағлајыб (Галат. 6:15, 16). Бу әһд Мәсиһин гурбанлығы илә тәсдиг олунуб вә төкүлән ганы илә гүввәјә миниб (Лука 22:20). Иса јени әһдин Васитәчисидир вә садиг мәсһ олунмушлар ҝөјдәки мирасы алмаг үчүн бу әһдә дахил едилибләр (Ибр. 8:6; 9:15).\n15. Падшаһлыг әһдинә кимләр дахилдир вә садиг галанлар һансы шәрәфә лајиг ҝөрүләҹәкләр?\n15 Хатирә ҝеҹәсиндә символлардан гәбул етмәјә һаггы чатан шәхсләр билирләр ки, онлар Падшаһлыг әһдинә дахил едилибләр. (Лука 12:32 ајәсини охујун.) Исанын мәсһ олунмуш давамчысы олан вә онун чәкдији изтираблара шәрик олараг она садиг галанлар сәмави падшаһлыға да шәрикдирләр (Филип. 3:10). Падшаһлыг әһдинә дахил олдуглары үчүн садиг мәсһ олунмушлар ҝөјдә Мәсиһлә бирҝә әбәдијјәт боју һакимијјәт сүрәҹәкләр (Вәһј 22:5). Хатирә ҝеҹәсиндә символлардан гәбул етмәјә мәһз онларын ихтијары чатыр.\n16. Ромалылара 8:15—17 ајәләринин мәнасыны гысаҹа изаһ един.\n16 Хатирә ҝеҹәсиндә символлардан јалныз о шәхсләр гәбул етмәлидир ки, руһ онларын Аллаһын өвладлары олдугларына шаһидлик едир. (Ромалылара 8:15—17 ајәләрини охујун.) Диггәт јетирин ки, Павел бурада «атаҹан» мәнасыны дашыјан арами дилиндә «абба» сөзүндән истифадә етмишди. «Атаҹан» сөзү атаја нәвазишли, ејни заманда һөрмәтҹил мүраҹиәти билдирир. «Оғуллуға ҝөтүрән руһ»у аланлар Аллаһын руһдан доғулмуш өвладларыдыр. Аллаһын руһу онларын руһу илә бирликдә шаһидлик едәрәк онлара әминлик верир ки, онлар Јеһованын мәсһ олунмуш оғулларыдыр. Бу садәҹә онларда јер үзүндә јашамаг истәјинин итмәси демәк дејил. Онлар әминдирләр ки, өләнә кими садиг галсалар, сәмави Падшаһлыгда Исанын һәмварисләри олаҹаглар. Бу ҝүн Мәсиһин «мүгәддәс Аллаһ тәрәфиндән мәсһ [олунмуш]» 144 000 давамчысынын јер үзүндә чох аз гисми галыб (1 Јәһ. 2:20; Вәһј 14:1). Аллаһын руһу илә онлар: «Атаҹан, Ата!» — дејә чағырырлар. Онларын Аллаһла неҹә дә мүбарәк мүнасибәтләри вар!\nАЛЛАҺЫН СӘНӘ ВЕРДИЈИ ҮМИД\n17. Мәсһ олунмуш мәсиһчиләр һансы үмидә маликдирләр вә буна неҹә јанашырлар?\n17 Әҝәр сән мәсһ олунмуш мәсиһчисәнсә, онда сәнин шәхси дуанын әсас мөвзусу ҝөјләр үмидидир. Мүгәддәс Китабда сәмави бәј Иса Мәсиһә «нишанлы» олмаг һагда бәһс едиләндә сән буну өзүнә аид едир вә Мәсиһин «ҝәлининин» бир һиссәси олаҹағыны ҝөзләјирсән (2 Кор. 11:2; Јәһ. 3:27—29; Вәһј 21:2, 9—14). Аллаһ Өз Кәламында руһани өвладларына мәһәббәтини ифадә едәндә сән дејирсән: «Бу, мәнә дејилир». Јеһова Кәламында мәсһ олунмуш оғулларына ҝөстәриш верәндә мүгәддәс руһ сәни буна итаәт етмәјә вә үрәјиндә: «Бу мәнә аиддир», — демәјә тәшвиг едир. Беләликлә, Аллаһын руһу вә сәнин руһун бирликдә шаһидлик едир ки, сән ҝөјләр үмидинә маликсән.\n18. «Башга гојунлар» һансы үмидә маликдир вә сән буна неҹә јанашырсан?\n18 Јох әҝәр сән «башга гојунлар»дан ибарәт олан «бөјүк бир издиһам»а дахилсәнсә, онда Аллаһ сәнә јер үзүндә јашамаг үмиди вериб (Вәһј 7:9; Јәһ. 10:16). Сән Ҹәннәтдә әбәди јашамаг истәјир вә Мүгәддәс Китабда ҝәләҹәкдә јер үзүндә олаҹаг һәјат һагда дејиләнләр үзәриндә дүшүнәндә шадланырсан. Сән аиләнлә вә диҝәр салеһ инсанларла бирҝә сүлһ ичиндә јашамағын интизарындасан. Сән гытлығын, касыбчылығын, изтирабын, хәстәлијин вә өлүмүн көкүнүн кәсиләҹәји вахты сәбирсизликлә ҝөзләјирсән (Мәз. 37:10, 11, 29; 67:6; 72:7, 16; Јешаја 33:24). Јер үзүндә әбәди јашамаг үмиди илә дирилдилән адамлары гаршыламағын һәсрәтиндәсән (Јәһ. 5:28, 29). Јеһованын сәнә јер үзүндә јашамаг үмиди вердијинә ҝөрә Она сонсуз миннәтдарсан! Дүздүр, сән Хатирә ҝеҹәсиндә символлардан гәбул етмирсән, амма Иса Мәсиһин фидјә гурбанлығына ҝөрә миннәтдарлығыны тәзаһүр етдирмәк үчүн орада иштирак едирсән.\nСӘН ДӘ МИННӘТДАРЛЫҒЫНЫ БИЛДИР!\n19, 20. а) Аллаһын сәнә вердији үмид һансы һалда ҝерчәкләшәҹәк? б) Иса Мәсиһин Хатирә ҝеҹәсиндә нә үчүн иштирак едәҹәксән?\n19 Јер үзүндә јашамаг үмидинә вә ја ҝөјләр үмидинә малик олмағындан асылы олмајараг, үмидин јалныз вә јалныз Јеһова Аллаһа, Иса Мәсиһә вә онун фидјә гурбанлығына иман ҝәтирдијин тәгдирдә ҝерчәкләшәҹәк. Хатирә ҝеҹәсиндә оларкән малик олдуғун үмидин вә Исанын өлүмүнүн маһијјәти үзәриндә дүшүнмәк имканын олаҹаг. Буна ҝөрә дә мәгсәд гој ки, бүтүн дүнјада 2015-ҹи илин апрелин 3-ү, ҹүмә ҝүнү ҝүн батандан сонра Падшаһлыг залларында вә диҝәр јерләрдә кечириләҹәк Хатирә ҝеҹәсиндә иштирак едәҹәк милјонларла инсандан бири дә сән оласан.\n20 Бу мәрасимдә иштирак етмәк сәнин Исанын фидјә гурбанлығына олан миннәтдарлығыны даһа да артыраҹаг. Натиги диггәтлә динләмәк сәни башгаларына мәһәббәт ҝөстәрмәјә, јәни Јеһованын мәһәббәти вә Онун бәшәријјәтә даир нијјәти барәдә өјрәндикләрини онларла бөлүшмәјә тәшвиг едәҹәк (Мат. 22:34—40). Буна ҝөрә дә әлиндән ҝәләни ет ки, Иса Мәсиһин Хатирә ҝеҹәсиндә иштирак едәсән.\n^ абз. 1 Ибрани тәгвиминә әсасән ҝүн ҝүн батандан ҝүн батана һесабланырды.\nИсанын јер үзүндә сон һәфтәси (І һиссә)\nЈерусәлимин вә әтраф әразиләрин хәритәси; б. е. 33-ҹү илинин нисан ајынын 8—11-нә кими вахты әһатә едән заман хәтти.\nИсанын јер үзүндә сон һәфтәси (ІІ һиссә)\nБ. е. 33-ҹү илинин нисан ајынын 12—16-на кими вахты әһатә едән заман хәтти.\nҜӨЗӘТЧИ ГҮЛЛӘСИ (ТӘЛИМ НӘШРИ) јанвар 2015


Q=7	C=0	SS=0	LS=0	PS=1	DC=5	LC=0	SD=0	BS=2	G0=38	G1=27	G2=12	DLID=az_RU	BODY=Иса пејғәмбәр Чардаглар бајрамында | Иса пејғәмбәрин һәјаты\nЈерусәлимдә Чардаглар бајрамында\nИСА ПЕЈҒӘМБӘР МӘБӘДДӘ ТӘЛИМ ВЕРИР\nИса Мәсиһ вәфтиз оландан бәри чох мәшһурлашыб. Минләрлә јәһуди онун мөҹүзәләрини ҝөрмүш вә онун ишләринин сорағы бүтүн өлкәјә јајылмышдыр. Инди Јерусәлимә, Чардаглар бајрамына ҝәлмиш ҹамаат ону ахтарыр.\nИса пејғәмбәр барәдә һәрә бир фикирдәдир. Бәзиләри дејир: «О, јахшы адамдыр». Башгалары исә дејир: «Јох, о, ҹамааты јолдан чыхарыр» (Јәһја 7:12). Бајрамын илк ҝүнләриндә буна бәнзәр чохлу сөз-сөһбәтләр ҝәзир. Амма јәһуди рәһбәрләринин горхусундан һеч кәс Иса пејғәмбәрин леһинә ачыг-ашкар сөз демәјә ҹүрәт етмир.\nБајрамын ортасында пејғәмбәр мәбәдә ҝәлиб чыхыр. Ҹамаат онун мүәллимлик мәһарәтинә һејран галыр. О, һеч вахт раввин мәктәбләриндә охумајыб. Буна ҝөрә дә јәһудиләр тәәҹҹүбләнирләр: «Неҹә олур ки, бу адам Мүгәддәс Јазылары белә јахшы билир, ахы о, һеч јердә тәһсил алмајыб?» (Јәһја 7:15).\nПејғәмбәр изаһ едир: «Вердијим тәлим мәним дејил, мәни ҝөндәрәниндир. Аллаһын ирадәсини јеринә јетирмәк истәјән адам бу тәлимин Аллаһдан олдуғуну, јохса мәним өзүмдән данышдығымы ајырд едәҹәк» (Јәһја 7:16, 17). Иса Мәсиһин тәлимләри Аллаһын Гануну илә үст-үстә дүшүр. Демәли, һәр кәсә мәлум олмалыдыр ки, о, өзүнү јох, Аллаһы шөһрәтләндирмәјә ҹан атыр.\nСонра Иса пејғәмбәр дејир: «Мәҝәр Гануну сизә Муса вермәјиб? Һалбуки аранызда һеч кәс Гануна әмәл етмир. Мәни нәјә ҝөрә өлдүрмәк истәјирсиниз?» Ҹамаатын арасында бәзиләри пејғәмбәрә гаршы суи-гәсддән хәбәрсиздир, чүнки ола билсин, онлар башга шәһәрләрдән ҝәлән гонаглардыр. Онларын ағлына белә ҝәлмир ки, кимсә бу ҹүр ҝөзәл мүәллими өлдүрмәк истәсин. Буна ҝөрә дә онлар белә бир гәнаәтә ҝәлирләр: «Јәгин Иса пејғәмбәрә нәсә олуб ки, онун ағлына белә фикирләр ҝәлир». Онлар дејирләр: «Сәндә ҹин вар. Ким сәни өлдүрмәк истәјир?» (Јәһја 7:19, 20).\nБир ил јарым бундан әввәл Иса Мәсиһ шәнбә ҝүнү бир нәфәри сағалтдығы үчүн јәһуди дин хадимләри ону өлдүрмәк фикринә дүшмүшдүләр. Пејғәмбәр инди сөһбәти елә апарыр ки, онларын бу мәсәләдә јанылдыглары үзә чыхыр. О, бир факта диггәт јетирир. Гануна әсасән, ушаг сәккизинҹи ҝүндә сүннәт олунмалыдыр, һәтта һәмин ҝүн шәнбә ҝүнүнә дүшсә белә. О сорушур: «Әҝәр Мусанын Гануну позулмасын дејә, шәнбә ҝүнү сүннәт етмәк оларса, бәс онда нә үчүн шәнбә ҝүнү инсаны тамамилә сағалтдығыма ҝөрә гәзәбләнмисиниз? Бәсдирин сәтһи мүһакимә етдиниз, әдаләтлә мүһакимә един» (Јәһја 7:23, 24).\nИшин нә јердә олдуғуну билән Јерусәлим әһли исә белә дејир: «Бу, онларын [рәһбәрләрин] өлдүрмәк истәдикләри һәмин адам дејил? Бир бахын, о, ачыг-ашкар данышыр, она бир сөз дејән јохдур. Олмаја, бизим рәһбәрләр онун Мәсиһ олдуғуну дүшүнүрләр?» Мараглыдыр, бәс онда нәјә ҝөрә ҹамаат Иса пејғәмбәрин Мәсиһ олдуғуна инанмыр? Онлар дејир: «Биз бу адамын һаралы олдуғуну билирик, анҹаг Мәсиһ зүһур едәндә һеч кәс онун һарадан ҝәлдијини билмәјәҹәк» (Јәһја 7:25—27).\nМәсиһ елә мәбәддәҹә ҹаваб верир: «Сиз мәни таныјырсыныз вә мәним һарадан ҝәлдијими билирсиниз. Анҹаг мән өзбашына ҝәлмәмишәм. Мәни ҝөндәрән ҝерчәкдир, лакин сиз Ону танымырсыныз. Ону мән таныјырам, чүнки мән Онун елчисијәм, мәни О ҝөндәриб» (Јәһја 7:28, 29). Бу сөзләрдән сонра онлар Иса пејғәмбәри јахалајыб ја зиндана атмаг, ја да өлдүрмәк истәјирләр. Лакин ҹәһдләри боша чыхыр, чүнки онун өлмәк вахты һәлә јетишмәјиб.\nБуна бахмајараг, чохлары Иса пејғәмбәрә иман ҝәтирир вә бу, һеч дә әсассыз дејил. Мәсиһ сујун үзәри илә ҝетмиш, күләји рам етмиш, мөҹүзә ҝөстәриб бир нечә чөрәк вә балыгла минләрлә адамы једиздирмиш, хәстәләрә шәфа вермиш, ахсаг вә ҹүзамлы адамлары сағалтмыш, корлара нур вермиш, һәтта өлән адамлары дирилтмишди. Буна ҝөрә дә адамлар сорушурлар: «Мәҝәр Мәсиһ ҝәлиб бу адамын ҝөстәрдији мөҹүзәләрдән артығыны ҝөстәрәҹәк?» (Јәһја 7:31).\nФәрисиләр ешидәндә ки, ҹамаатын арасында белә сөһбәт вар, бөјүк каһинләрлә әлбир олуб Иса пејғәмбәри тутмаг үчүн кешикчиләр ҝөндәрирләр.\nИса пејғәмбәр бајрама нә вахт ҝәлир вә ҹамаат онун барәсиндә нә данышыр?\nИса пејғәмбәр Аллаһын Ганунуну позмадығыны неҹә ҝөстәрир?\nНәјә ҝөрә чохлары пејғәмбәрә иман ҝәтирир?


Q=5	C=4	SS=1	LS=1	PS=0	DC=1	LC=0	SD=0	BS=2	G0=114	G1=101	G2=49	DLID=az_RU	BODY=Сону бирҝә гаршылајаг | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Арҝентина жест дили Бразилија жест дили Вјетнам Данимарка Индонезија Исвеч Италија жест дили Кирибати Колумбија жест дили Конго Литва Маврики креолу Македонија Мексика жест дили Непал Нидерланд Норвеч Сејшел креолу Тувалу Увеа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бенгал бикол бислама болгар варај венда волајта газах ган гарифуна гуарани гуахиро гуҹарат гырғыз дреһу дхолуо еве ермәни естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кисонге кисси кореја коса крио куангали куанјама латыш лингала лози лувале луганда лунда малагаси малај малајалам мам маратһ масатек (Хуаутла) мајја маҹар михе монгол море науатл (мәркәзи) нгабар ндебеле ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тигре тлапанек тотонак тсонга тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева шона јапон јунан ҝүрҹү Һаити креолу һилигајнон һинд әрәб өзбәк\n«Биз һамымыз бир бәдәнин үзвләријик» (ЕФЕС. 4:25).\nНЕҸӘ ИЗАҺ ЕДӘРДИНИЗ?\nҜәнҹләр нә илә мүбаризә апармалыдырлар вә нә үчүн?\nНә үчүн әлагәләримиз сых олмалыдыр?\nБир-биринә бағлы үзвләрин арасында олмаг истәдијини неҹә ҝөстәрә биләрсән?\n1, 2. Аллаһ һәм ҝәнҹ, һәм дә јашлы хидмәтчисиндән нә истәјир?\nЈЕҺОВАЈА хидмәт едән бир ҝәнҹ кими әмин ола биләрсән ки, Онун ҝөзүндә сәнин өз јерин вар. Бир чох өлкәләрдә вәфтиз олунанларын чоху елә ҝәнҹләрдир. Бу гәдәр ҝәнҹин Јеһованын һәср олунмуш хидмәтчиләринә гошулдуғуну ҝөрмәк неҹә дә руһландырыҹыдыр!\n2 Ҝәнҹ олдуғун үчүн, јәгин, ҝәнҹләрлә отуруб-дурмаг хошуна ҝәлир. Бу нормалдыр, чүнки һәр биримиз һәмјашыдларымызла вахт кечирмәкдән зөвг алырыг. Анҹаг Аллаһ истәјир ки, ҝәнҹ вә ја јашлы олмағымыздан, еләҹә дә миллијјәтимиздән асылы олмајараг, Она ибадәтдә бир олаг. Һәвари Павел дә демишди ки, Аллаһын ирадәси «һәр ҹүр [инсанын] хилас олуб һәгигәт барәсиндә дәгиг билијә» јијәләнмәсидир (1 Тим. 2:3, 4). Вәһј 7:9 ајәсиндә Аллаһын «һәр милләтдән, һәр гәбиләдән, һәр халгдан вә һәр дилдән» хидмәтчиләри олдуғу тәсвир олунур.\n3, 4. а) Зәманәмизин ҝәнҹләри өзләрини неҹә апарыр? б) Ефеслиләрә 4:25 ајәси бизи нәјә сәсләјир?\n3 Јеһоваја хидмәт едән ҝәнҹләрлә бу дүнјадакы ҝәнҹләр арасында јерлә ҝөј гәдәр фәрг вар. Јеһоваја хидмәт етмәјән бир чохлары өз кефләри илә јашајыр, истәдикләрини едирләр. Бәзи тәдгигатчыларын тәбири илә десәк, онларын ҝөзләри јалныз өзләрини ҝөрүр. Ҝејим тәрзләри вә һәрәкәтләри илә ҝөстәрирләр ки, онлар јашлылара хор бахыр, онлары ҝеридә галмыш сајырлар.\n4 Бәли, бүтүн дүнјада вәзијјәт беләдир. Буна ҝөрә дә Јеһованын ҝәнҹ хидмәтчиләри бу әһвал-руһијјәјә гапылмамаг вә Аллаһа мәгбул олмаг үчүн чох чарпышырлар. Һәлә биринҹи әсрдә һәвари Павел дәрк едирди ки, бир вахтлар «бу дөврә [ујғунлашмыш]» һәмиманлыларыны «итаәтсиз адамларда фәалијјәт ҝөстәрән руһа» гаршы дурмаға тәшвиг етмәк нә гәдәр ваҹибдир. (Ефеслиләрә 2:1—3 ајәләрини оху.) Дүнјадакы бу руһдан узаг дурмаға чалышан вә һәмиманлылары илә вәһдәтдә олан ҝәнҹләрә һалал олсун! Бу ҹүр ҝәнҹләрдә олан әһвал-руһијјә Павелин «биз һамымыз бир бәдәнин үзвләријик» сөзләринә ујғун ҝәлир (Ефес. 4:25). Бу дүнјанын сонунун јахынлашдығы бир вахтда бир олмаг һәмишәкиндән даһа ваҹибдир. Инди исә ҝәлин бизә јумруг кими бир олмагда көмәк едәҹәк Мүгәддәс Китаб нүмунәләрини нәзәрдән кечирәк.\nОНЛАР БИР ИДИЛӘР\n5, 6. Лут вә гызларынын әһвалатындан бир олмағын ваҹиблији неҹә ҝөрүнүр?\n5 Гәдимдә Јеһова чәтин анларда бир-биринә дајаг олуб бирлик ичиндә олан халгыны бөјүк мәмнунијјәтлә һифз едирди. Мүасир дөврдә дә Аллаһын хидмәтчиләри, истәр гоҹа олсун, истәрсә дә ҹаван, Мүгәддәс Китабдакы нүмунәләрдән чох шеј өјрәнә биләрләр. Ҝөтүрәк Лутун нүмунәсини.\n6 Содом шәһәринин үзәринә ҝәләҹәк бәла Лут вә аиләсини тәһлүкә гаршысында гојмушду. Аллаһын мәләји: «Өз ҹаныны гуртар», — дејәрәк Луту сағ галмасы үчүн дағлара гачмаға тәләсдирди (Јар. 19:12—22). Лут итаәткарлыг ҝөстәрди вә гызларынын икиси дә онунла бирҝә шәһәри тәрк етди. Тәәссүфләр олсун ки, нә Лутун ҝәләҹәк күрәкәнләри, нә дә шәһәрин ағсаггаллары онлара гошулду. Онлара елә ҝәлирди ки, Лут «зарафат едир». Бу, онлара һәјатлары баһасына баша ҝәлди (Јар. 19:14). Тәкҹә араларында бирлик олан Лут вә гызлары хилас олду.\n7. Мисири бирлик ичиндә тәрк едән исраиллиләрә Јеһова неҹә көмәк етди?\n7 Инди дә ҝәлин исраиллиләрин нүмунәсинә бахаг. Онлар Мисири һәрәси бир јана сәпәләнмиш груплар шәклиндә тәрк етмәдиләр. «Муса әлини дәниз үзәринә [узаданда]» вә Јеһова дәнизи ајыранда о, гуруну тәк вә ја бир нечә исраилли илә кечмәди. Әксинә, Јеһованын көмәји илә бүтүн издиһам дәнизи кечди (Чых. 14:21, 22, 29, 30). Онларын арасында бирлик вар иди. Гејри-исраиллиләрдән ибарәт олан «гарышыг бир издиһам» да онларла бирҝә иди (Чых. 12:38). Белә вәзијјәтдә чәтин ки, бир нечә нәфәр, мәсәлән, бир груп ҝәнҹ һамыдан ајрылыб өз билдикләри сәмтә ҝетсин. Мәҝәр белә давраныб Јеһованын мүдафиәсиндән узаг дүшмәк ағылсызлыг олмазды? (1 Кор. 10:1).\n8. Јеһошафатын ҝүнләриндә Аллаһын халгы бирлик ичиндә олдуғуну неҹә ҝөстәрди?\n8 Јеһошафат падшаһын ҝүнләриндә Аллаһын халгы сајы хејли олан јағы дүшмәнләр тәрәфиндән мүһасирәјә алынмышды (2 Салн. 20:1, 2). Аллаһын халгы бу дүшмәнләрлә өз ҝүҹүнә мүбаризә апармаға чалышмајыб Јеһовадан көмәк истәди. (2 Салнамәләр 20:3, 4 ајәләрини оху.) Анҹаг буну тәкликдә һәрә өз билдији кими етмәди. Мүгәддәс Китабда дејилир: «Бүтүн Јәһудалылар ушаглары, гадынлары вә оғуллары илә бирҝә Рәббин өнүндә дурмушду» (2 Салн. 20:13). Ушаглы-бөјүклү һәр кәс иманда бир олуб Јеһованын рәһбәрлијинә бағлы галды. Јеһова да онлары дүшмәнләрин әлиндән гуртарды (2 Салн. 20:20—27). Чәтинликләрә бир халг кими синә ҝәрмәјә даир бундан ҝөзәл нүмунә?!\n9. Еркән мәсиһчиләрин арасындакы бирликдән нә өјрәнирик?\n9 Еркән мәсиһчиләр арасында да бирлик вар иди. Мәсәлән, бир чох јәһудиләр вә прозелитләр мәсиһчилији гәбул етдикдән сонра «һәвариләрдән һәвәслә тәлим алыр, һәр шеји бир-бири илә бөлүшүр, бирликдә јемәк јејир вә дуа едирдиләр» (Һәв. иш. 2:42). Араларындакы бу бирлик, әләлхүсус да тәгибләр заманы, бир-биринә даһа чох еһтијаҹ дујдуглары вахт ајдын ҝөрүнүрдү (Һәв. иш. 4:23, 24). Јәгин, сән дә разылашаҹагсан ки, бирлик ән чох да чәтин вахтларда лазымдыр.\nЈЕҺОВАНЫН ҜҮНҮ ҜӘЛМӘЗДӘН ӨНҸӘ БИР ОЛУН\n10. Бирлик, хүсусилә нә вахт лазым олаҹаг?\n10 Бәшәр тарихинин ән гаранлыг дөврүнә гәдәм гојмаг үзрәјик. Јоел пејғәмбәр бу дөврү «гаранлыг зүлмәтли бир ҝүн» кими тәсвир едир (Јоел 2:1, 2; Сеф. 1:14). Бу вахт Аллаһын халгынын бир олмаг вахтыдыр. Исанын нөвбәти сөзләрини һеч вахт јаддан чыхарма: «Дахилдән парчаланмыш һәр бир падшаһлыг бәрбад олаҹаг» (Мат. 12:25).\n11. Бу ҝүн Аллаһын халгы Мәзмур 122:3, 4 ајәләриндәки һансы бәнзәтмәни тәтбиг етмәлидир? (Мәгаләнин әввәлиндәки шәклә бах.)\n11 Бу системин сонунун ҝәлдији бир вахтда биздән әсил бирлик ҝөзләнилир. Бизә лазым олаҹаг руһани бирлији гәдим Јерусәлимдәки евләрин бир-биринә сых тикилмәси илә мүгајисә етмәк олар. Һәмин евләр бир-биринә о гәдәр јахын тикилмишди ки, мәзмурчу Јерусәлими «чох сых» тикилмиш шәһәр кими тәсвир етмишди. Бунун сајәсиндә шәһәр сакинләри бир-биринин дадына чата биләрдиләр. Үстәлик, онларын бир-биринә јахын јашамалары бүтүн халгын арасында олан руһани бирликдән, «Рәббин гәбиләләри» арасындакы бирҝә ибадәтдән хәбәр верирди. (Мәзмур 122:3, 4 ајәләрини оху.) Һәм инди, һәм дә јахынлашмагда олан олдугҹа чәтин вахтларда биздән дә һәр саһәдә «чох сых» олмаг тәләб олунур.\n12. Аллаһын халгына гаршы едиләҹәк һүҹум заманы хилас олмаға бизә нә көмәк едәҹәк?\n12 Бәс һәмин вахт әлагәләримизин сых олмасы нә үчүн олдугҹа ваҹибдир? «Језекел» китабынын 38-ҹи фәслиндә «Магог өлкәсиндән олан Гог»ун Аллаһын халгына һүҹуму һагда пејғәмбәрлик едилир. Бу вахт нәјинсә бизи бир-биримиздән гопармасына гәтијјән јол вермәјәҹәјик. Сөзсүз ки, Шејтан дүнјасындан көмәк ахтармајаҹағыг. Әксинә, һәмиманлыларымыздан бәрк-бәрк јапышаҹағыг. Амма унутмамалыјыг ки, садәҹә Аллаһын халгынын арасында олмағымыз хилас олаҹағымыза зәманәт вермир. Биз Јеһованын адына бел бағламалыјыг. Онда Јеһова Аллаһла Иса Мәсиһ бу фәлакәтли вахтда бизи хилас едәҹәк (Јоел 2:32; Мат. 28:20). Лакин Аллаһын халгы илә бирлик ичиндә олмајыб өзләрини бу халгдан тәҹрид едәнләр чәтин ки, хилас олсунлар (Мик. 2:12).\n13. Аллаһдан горхан ҝәнҹләр арашдырдығымыз нүмунәләрдән нә өјрәнә биләрләр?\n13 Сәнҹә, өз билдикләри кими јашајан ҝәнҹләрин јолу илә ҝетмәк нә дәрәҹәдә ағыллы һәрәкәт оларды? Вахт ҝәләҹәк ҝәнҹләр јашлыларын, јашлылар да ҝәнҹләрин көмәјинә чох еһтијаҹ дујаҹаг. Буна ҝөрә дә бирлик ичиндә олмағы индидән өјрәнмәлијик. Бу бирлик ҝәләҹәјимизин рәһнидир!\n«БИР-БИРИМИЗӘ БАҒЛЫ ҮЗВЛӘРИК»\n14, 15. а) Јеһова гоҹалы-ҹаванлы һамымызы һансы ҝәләҹәјә һазырлајыр? б) Бирлик ичиндә олмағымыз үчүн Јеһова бизә нә мәсләһәт ҝөрүр?\n14 Јеһова Она «чијин-чијинә хидмәт [етмәјимиз]» үчүн бизә көмәк едир (Сеф. 3:8, 9). Чүнки Јеһова һәр шеји «Мәсиһдә бирләшдирмәји» нијјәт едиб вә бизи бу әзәли нијјәтә говушмаға һазырлајыр. (Ефеслиләрә 1:9, 10 ајәләрини оху.) Бәли, Аллаһымыз истәјир ки, каинатда олан бүтүн итаәткар варлыглар вәһдәтдә олсун. Вә О, буна мүтләг наил олаҹаг. Бәс бу, сәнә бир ҝәнҹ кими Јеһованын тәшкилаты илә бирлик ичиндә олмағын ваҹиблијини ҝөрмәјә көмәк едир?\n15 Ҝәләҹәкдә әбәди бирлијә говушмағымыз үчүн Јеһова бизә индидән бирлик ичиндә јашамағы өјрәдир. Мүгәддәс Јазыларда дөнә-дөнә дејилир ки, бир-биримизин гејдинә галмалы, бир-биримизә нәвазишлә гардашлыг мәһәббәти бәсләмәли, бир-биримизә тәсәлли вермәли вә бир-биримизи мөһкәмләндирмәлијик (1 Кор. 12:25; Ром. 12:10; 1 Салон. 4:18; 5:11). Јеһова билир ки, биз мәсиһчиләр гејри-камил олдуғумуз үчүн бирлик ичиндә јашамаг елә дә асан дејил. Буна ҝөрә дә ҝәрәк бир-биримизи үрәкдән бағышлајаг (Ефес. 4:32).\n16, 17. а) Јығынҹаг ҝөрүшләримизин мәгсәдләриндән бири һансыдыр? б) Иса ҝәнҹләрә неҹә нүмунә гојуб?\n16 Јеһова јығынҹаг ҝөрүшләри васитәсилә дә бизә бирлик ичиндә олмағы өјрәдир. Биз Ибраниләрә 10:24, 25 ајәләриндәки тәшвигедиҹи сөзләри тез-тез охујуруг. Бу ҝөрүшләрдә мәгсәдләримиздән бири дә «бир-биримизи мәһәббәтә вә хејирхаһ ишләрә тәшвиг» етмәкдир. Гејд едәк ки, јығынҹагларымыз «о ҝүнүн јахынлашдығыны ҝөрдүкҹә бир-биримизи даһа чох руһландыраг» дејә тәшкил олунуб.\n17 Иса һәлә ушаг икән бу ҹүр ҝөрүшләри олдугҹа гијмәтләндирдијини ҝөстәрирди. 12 јашы оланда о, валидејнләри илә бөјүк руһани мәрасимдә иштирак етмишди. Һәмин вахт валидејнләри ону итирмишди. Анҹаг она ҝөрә јох ки, о, өз јашыдларына гошулуб һараса ҝетмишди. Әксинә, Јусифлә Мәрјәм ҝәлиб ону мәбәддәки мүәллимләрлә руһани сөһбәт едәркән тапмышды (Лука 2:45—47).\n18. Дуаларымыз бир олмағымыза неҹә көмәк едә биләр?\n18 Үрәјимиздә башгаларына мәһәббәт јетишдирмәкдән вә јығынҹаг ҝөрүшләри васитәсилә бирлији мөһкәмләндирмәкдән савајы, бир-биримиз үчүн дуа да едә биләрик. Баҹы-гардашларымыз үчүн Јеһоваја конкрет мөвзуларда дуа едә биләк дејә онлара гаршы ҹаныјанан олмалыјыг. Лакин буну тәкҹә јеткин јашда олан мәсиһчиләр етмәмәлидир. Бәс сән бир ҝәнҹ кими буна өз руһани аиләнлә мүнасибәтләрини мөһкәмләндирмәк фүрсәти кими бахырсан? Бу ҹүр даврансан, мәһвә ҝедән бу дүнјадан ајры олдуғуна әминлијин артаҹаг.\n«БИР-БИРИМИЗӘ БАҒЛЫ» ҮЗВЛӘР ОЛДУҒУМУЗУ ҜӨСТӘРӘК\n19-21. а) «Бир-биримизә бағлы» үзвләр олдуғумузу ҝөстәрмәјин ән ҝөзәл үсулларындан бири һансыдыр? Нүмунәләр чәк. б) Фәлакәтләрлә үзләшәнләрә көмәк едәнләрдән биз нә өјрәнирик?\n19 Јеһованын халгы артыг индидән Ромалылара 12:5 ајәсиндәки «бир-биримизә бағлы үзвләрик» принсипинә ујғун јашајыр. Бунун һәгигилији тәбии фәлакәтләр заманы өзүнү ҝөстәрир. 2011-ҹи илин декабрында Филиппин адасынын Минданао бөлҝәсиндә баш верән тропик гасырға ҝүҹлү дашгына сәбәб олмушду. Бир ҝеҹәдә 40 000-дән чох ев, о ҹүмләдән чохлу баҹы-гардашларымызын евләри сујун алтында галмышды. Лакин филиал хәбәр верир ки, «һәтта јардым комитәләри ишә кечмәздән әввәл мүхтәлиф реҝионлардан баҹы-гардашлар онларын көмәјинә чатмышды».\n20 Һәмчинин Јапонијанын шәргиндә баш вермиш дәһшәтли зәлзәлә вә бунун нәтиҹәсиндә јаранан сунами уҹбатындан әксәр баҹы-гардашлар чох шејләрини итирмишдиләр. Бәзиләри тамамилә һеч нәсиз галмышды. Евсиз галмыш Јошико баҹы Падшаһлыг залындан тәхминән 40 километр аралыда јашајырды. О дејир: «Зәлзәләнин сәһәри ҝүнү рајон нәзарәтчисинин вә диҝәр гардашларын биздән һалы олмаг үчүн ҝәлдикләрини ҝөрәндә ҝөзүмүзә инанмадыг». О ҝүлүмсәјәрәк әлавә едир: «Јығынҹаг васитәсилә бизә бол-бол руһани гида чатдырылдығына ҝөрә чох миннәтдарыг. Бундан әлавә, бизә костјум, ајаггабы, чанта вә палтар ҝәтирдиләр». Јардым комитәсинин үзвү дејир: «Јапонијанын һәр јериндән һәмиманлыларымыз бир-биринә көмәк едирди. Һәтта Бирләшмиш Штатлардан баҹы-гардашлар көмәк етмәјә ҝәлмишди. Биз онлардан сорушанда ки, нијә зәһмәт чәкиб бу гәдәр јол ҝәлибләр, онлар дедиләр: “Биз Јапонијадакы һәмиманлыларымызла бир бәдәнин үзвләријик, онларын көмәјимизә еһтијаҹлары вар”». Бәс сән өз үзвләринин бу гәдәр гајғысына галан бир тәшкилата аид олдуғун үчүн гүрур дујурсан? Әмин ол ки, арамызда һөкм сүрән бу бирлик Јеһованын үрәјини шад едир.\n21 Әҝәр инди биздә дә белә әһвал-руһијјә олса, ҝәләҹәкдә үзләшәҹәјимиз һәр ҹүр сынаглар заманы, һәтта дүнјанын бәзи өлкәләриндәки баҹы-гардашларла әлагәмиз кәсилсә белә бирлији горуја биләҹәјик. Һәгигәтән дә, белә әһвал-руһијјә бу системин сонунда үзләшә биләҹәјимиз чәтинликләрә һазыр олмаға көмәк едир. Јапонијада тајфундан зәрәр чәкмиш Фумико баҹы бөлүшүр: «Сона һеч нә галмајыб. Биз ҝәрәк фәлакәтләрин олмајаҹағы ҝәләҹәји ҝөзләдијимиз бир вахтда һәмиманлыларымыздан көмәјимизи әсирҝәмәјәк».\n22. Мәсиһчи бирлији ҝәләҹәјимизә неҹә тәсир едә биләр?\n22 Истәр ҝәнҹ ол, истәсә дә јашлы бирлијин олмадығы бу пис дүнјанын сонунда сағ галмаг истәјирсәнсә, ҝәрәк индидән бирлик ичиндә олмағы өјрәнәсән. Гәдимдә олдуғу кими, Аллаһымыз Өз халгыны хилас едәҹәк (Јешаја 52:9, 10). Унутма ки, Аллаһын бирлик ичиндә олан халгы арасында галсан, хилас оланлардан бири дә сән олаҹагсан. Малик олдуғумуз шејләри гијмәтләндирмәјә көмәк едәҹәк диҝәр амилләри нөвбәти мәгаләдә арашдыраҹағыг.


Q=15	C=15	SS=0	LS=0	PS=0	DC=0	LC=0	SD=0	BS=3	G0=34	G1=21	G2=11	DLID=az_RU	BODY=Фәрәҹов Фәјјаз Гасым оғлу - mehdifeyyazov\nFəyyazov Mehdi Afiq oğlunun saytına\nCənubi Azərbaycanca / جنوبی آذربایجانجا\nБу сајтда сиз Фәјјазов Меһди Афиг оғлу һаггында Азәрбајҹан (латын, кирил), Ҹәнуби Азәрбајҹан, Рус, вә Түрк дилләриндә охуја биләрсиниз. Бундан әлавә сағ тәрәфдә Дил сечими - Выбрать язык адланан јердән истәнилән дили сечиб охуја биләрсиниз. Бунун үчүн, сајтын јухары тәрәфиндә вә ја сағ тәрәфдә олан дүјмәни вурмагла баха биләрсиниз.\nМеһди Фәјјазов һаггында\nФәјјазов Меһди Афиг оғлу 27 сентјабр 2000-ҹи илдә Азәрбајҹанын Масаллы рајонунун Гасымлы кәндиндә анадан олуб. Гәдим сәлҹуглулардан ҝәлән вә әслән Хорасан Түркләриндән олан Јерәһмәдли нәслиндәндир. 2001-ҹи илдә валидејнләри илә бирликдә Русијанын Мурманск шәһәринә ҝедиб. 2006-ҹы илдә Азәрбајҹана гајыдыр. 15 сентјабр, 2006-ҹы илдә Һаким Һәсәнов адына Гасымлы кәнд орта мәктәбинин 1-ҹи синифинә дахил олуб. 9-10 јашларында оларкән, Гасымлы кәнд мәсҹидиндә Ҹаһанҝиров Хәјал Намиг оғлундан Гуран дәрси алыб. Ибтидаи синифи Масаллы рајону гасымлы кәнд орта мәктәбиндә битирир вә 2013-ҹү илдә аиләси илә бирликдә Русијаја гајыдыр. Һазырда Русијанын Бијск шәһәриндә јашајыр. Тәрәзи бүрҹүндәндир. Арзусу ҝәләҹәкдә кино актјору олмагдыр.\nМеһди Фәјјазовун билдији дилләр: Азәрбајҹан дилиндә мүкәммәл данышыр, Түрк вә Рус дилини нормал билир, Инҝилис дилини аз билир, Әрәбҹә баша дүшмәсә дә охуја билир.\nМеһди Фәјјазовун тәһсили һагда\nФәјјазов Меһди Афиг оғлу 15 сентјабр, 2006-ҹы илдә Масаллы рајону, Һаким Һәсәнов адына Гасымлы кәнд орта мәктәбинә дахил олуб. Севдији фәнләр\nАзәрбајҹан дили вә әдәбијјат олуб. Азәрбајҹан\nдили вә әдәбијјаты јахшы охудуғуна ҝөрә, һәр заман мүәллимләри тәрәфиндән севилиб.\nИбтидаи синифи битирдикдән сонра, Русијанын Мурманск шәһәринә ҝедир. Һазырда Русијанын Бијск шәһәриндә тәһсил алыр.\nМеһди Фәјјазов Википедијада\nМеһди Фәјјазов Азәрбајҹан дилли википедијада 10 јанвар 2015-ҹи илдә гејдијјатдан кечиб. Азәрбајҹан дилли википедијада 250 мәгалә, Түрк дилли википедијада 1 мәгалә јарадыб.\nФәрәҹов Фәјјаз Гасым оғлу\nФәрәҹов Фәјјаз Гасым оғлу 1921-ҹи илдә Азәрбајҹан ССР, Ләнкәран гәзасынын (индики Масаллы рајону), Гасымлы кәндиндә анадан олуб. Гәдим сәлҹуглулардан ҝәлән вә әслән Хорасан Түркләриндән олан Јерәһмәдли нәслиндән иди. Дини биликләри сәбәбиндән доғулдуғу кәндин сечилмиш шәхсләриндән иди.\nО, 1941-ҹи илдә Масаллы рајону Һәрби Комиссарлығы тәрәфиндән совет орду сыраларына чағырылараг Ростов вилајәти Прохладнаја шәһәриндә јерләшән һәрби һиссәләрин бириндә хидмәт етмишдир. Ичинҹи Дүнја мүһарибәсинин илк илләриндә (тәхминән 1942-ҹи илдә) ҹәбһәдә оларкән Изјум шәһәриндә (Харков әтрафы) ҝедән дөјүшләрдә мүһасирәјә дүшәрәк алман ордусу тәрәфиндән әсир ҝөтүрүлмүшдүр. Әсирликдә оларкән Сталино вә Штранс шәһәрләриндәки һәрби әсир дүшәрҝәләриндә сахланылмыш, орада 4-5 ај галдыгдан сонра Италијаја ҝөндәрилмишдир. Крымда ҝедән дөјүшләрдә гәһрәманҹасына вурушмуш вә башындан јараланмышдыр. 10 нөмрәли ССРИ фәрманына әсасән, 19 нојабр 1944-ҹү илдә Инҝилис команданлығы тәрәфиндән 2909 нөмрәли ССРИ ешелона (ҹәбһә дәринлијиндә мөвге тутан вә бу гајдада јеријән гошун һиссәсинә) чатдырылмышдыр. 21 нојабр, 1944-ҹү илдә 12 нөмрәли фәрмана әсасән, Узаг Шәрг мәдәнләриндә ишләмәјә ҝөндәрилмишдир. О, 1947-ҹи илин апрел ајынадәк мәдәндә ишләмишдир. ССРИ Мүдафиә Назирлији тәрәфиндән 6 апрел, 1985-ҹи илдә 2-ҹи дәрәҹәли Вәтән Мүһарибәси Орденинә лајиг ҝөрүлүб. Икинҹи дүнја мүһарибәсиндән сонра өз доғма кәндинә гајыдыр вә диҝәр моллаларла јанашы мәсҹиддә гуран дәрси вермәјә башлајыр. Өз билик вә баҹарығыны ҝәләҹәк нәсилә өјрәдир. Азәрбајҹан, рус вә әрәб дилләрини билиб. 16 Март, 1997-ҹи илдә Азәрбајҹан Республикасы Дөвләт әмлак комитәсинин Масаллы рајон шөбәси тәрәфиндән, Фәрәҹов Фәјјаз Гасым оғлуна өзәлләшдирмә пајы верилиб. Узун сүрән хәстәликдән сонра 19 мај, 1998-ҹи Гасымлы кәндиндә вәфат едиб. Гасымлы кәнд гәбиристанлығында торпаға тапшырылыб. Аллаһ рәһмәт еләсин!\nАдыныз вә Сојадыныз\nДиггәт: Ҝәрәкли саһәләр * илә ишарәләнмишдир.\nMehdi Fəyyazovun rəsmi saytı. Меһди Фәјјазовун рәсми сајты. Официальный сайт Мехди Фаязова. Mehdi Feyyazovun resmi sitesi. مئه‌دی فییازووون رس‌می سایتی. Official website of Mekhdi Fayyazov.


Q=1	C=1	SS=1	LS=0	PS=0	DC=0	LC=0	SD=0	BS=0	G0=54	G1=45	G2=19	DLID=az_RU	BODY=Јеһованын Шаһидләринин әдәбијјат арабалары вә масалары\nТанзанија. Дарүссәламда әдәбијјат стендләри јолчуларын диггәтини чәкир\nЕВ-ЕВ тәблиғ хош хәбәрин јајылмасында Јеһованын Шаһидләринин әсас тәблиғ үсулу олараг галыр. Анҹаг ҝөзәл ҝөрүнүшлү әдәбијјат масалары вә арабалары да хош хәбәрин тәблиғиндә бөјүк рол ојнајыр (Мәт. 24:14). Аллаһын Падшаһлығыны мүждәләјәнләр инсанлара тәблиғ етмәк үчүн иҹтимаи јерләрдә стендләр, масалар вә көшкләр гурашдырырлар. Бундан әлавә, бүтүн дүнјада олан јығынҹаглар 250 000-ә јахын әдәбијјат арабасы илә тәҹһиз олунуб. Бәс бүтүн бунлар һансы бәһрәләр верди?\nТанзанијанын Дарүссәлам шәһәриндә 2014-ҹү илдә ҝедиш-ҝәлишин сых олдуғу јерләрдә хүсуси иҹтимаи шаһидлик програмы башлајандан бәри тәхминән 700 нәфәр Мүгәддәс Китабы өјрәнмәк истәдијини билдириб. Мараглананларын чоху јығынҹаг ҝөрүшләриндә иштирак едир вә Јеһова Аллаһла сых мүнасибәт гурурлар. Тәкҹә бир илә Африка вә гоншу өлкәләрдән ҝәләнләрә араба васитәсилә 250 000-дән артыг әдәбијјат пајланылыб.\nСоломон Адаларында 2000-ә јахын тәблиғчи вар. Онларын тәблиғ әразисинә 300-дән чох ада дахилдир. Бу сәбәбдән һәгигәт тохумуну сәпмәк үчүн шәһәрин ҝедиш-ҝәлиши сых олдуғу јерләрдә хүсуси иҹтимаи шаһидлик ваҹиб рол ојнајыр. Пајтахт Хониарада диндашларымыз 104 000-дән чох журнал вә 23 600 брошүр пајлајыблар. Бу әдәбијјатларын чохуну Јеһованын Шаһидләринин олмадығы адалардан вә уҹгар кәндләрдән ҝәлән инсанлар ҝөтүрүб. Бир дәфә ҝүнорта вахты бир нечә саатын ичиндә 400 «Мүгәддәс Китаб әслиндә нә өјрәдир?» китабы пајланмыш вә 60 нәфәр Мүгәддәс Китабы өјрәнмәк истәдијини билдирмишди.\nҜүнләрин бир ҝүнү сүбһ тездән Мајкл илә Линда Венесуеланын Маргарита адасынын дәниз кәнарында әдәбијјат стенди гуранда онлара Анибал адлы бир киши јахынлашыб «Мүгәддәс Китаб өјрәдир» китабыны ҝөтүрдү. О билдирди ки, једди ил әввәл бу әразидә атасы рәһмәтә ҝедиб. О вахтдан анасы депрессијададыр. Нөвбәти һәфтә Анибал јенә бура ҝәлиб Мајклла Линдаја бу ҝүн атасынын өлүмүнүн илдөнүмү олдуғуну сөјләди. Елә орадаҹа анасына зәнҝ етди вә Мајклдан она тәсәлли вермәсини хаһиш етди. Мајкл кишинин сөзүнү јерә салмады. О вахтдан бәри гадын бир нечә дәфә Мајклла Линдаја зәнҝ етмиш, онлар да, өз нөвбәсиндә, Мүгәддәс Китаб ајәләри илә она тәсәлли вермишдиләр. Бир дәфә Анибалын анасы белә бир месаж јазды: «Бу ҝүн өзүмү даһа јахшы һисс едирәм, чүнки сајәниздә тәсәлли тапдым вә иманым артды».\nБирләшмиш Штатларын 14 шәһәринин 127 әразисиндә ҝедиш-ҝәлишин сых олдуғу јерләрдә хүсуси иҹтимаи шаһидлик тәшкил олунуб. 2015-ҹи хидмәт илинин илк једди ајы әрзиндә 8445 Мүгәддәс Китаб дәрси кечирилмәјә башланды! Шаһидлијин бу нөвү һәмчинин әввәлләр Јеһоваја хидмәт етмиш инсанларын Она ҝери дөнмәсинә көмәк едир. Мисал үчүн, Лос-Анҹелесдә (Калифорнија) Тери адлы бир киши әдәбијјат стендинә ҝөз ҝәздирәндә масанын јанында дуран Јеһованын Шаһидләри ондан нә вахтса әдәбијјатларымызы охујуб-охумадығыны сорушду. Киши билдирди ки, Јеһованын Шаһидидир вә дөрд илдир ки, гејри-фәалдыр. Јеһованын Шаһидләри она Һизгијал 34:11 ајәсиндән «будур, Мән Өзүм гојунларымы ахтарыб тапаҹағам, онлара бахаҹағам» сөзләрини охујуб онунла ајә әсасында сөһбәт апардылар. Она сајтымыз вә JW телевизијасы барәдә данышдылар. Сабаһысы ҝүн Тери һәмин гардаша е-маил јазды ки, онларла расталашмаздан бир аз әввәл Аллаһа дуа едиб јығынҹаглара ҝетмәдијинә ҝөрә әфв диләјирди вә хаһиш едирди ки, Онунла мүнасибәтләрини бәрпа етмәјә јардым етсин. «Бундан сонра, сән мәни ҝүләрүз гаршыладын. Руһландырыҹы ајә охудун вә Јеһованын тәшкилатына гајытмаг үчүн лазым олан мәлуматы вердин. Бу, мәним дуама ҹаваб иди», — дејә о бөлүшүр.\nЕфиопијанын Әддис-Әбәбә шәһәринин ҝедиш-ҝәлишин сых олдуғу дөрд әразисиндә хүсуси иҹтимаи шаһидлик нөвүндән истифадә олунур. Баҹы-гардашлар үч аја 37 275 нәшр пајладылар. Бундан әлавә, 629 нәфәр Јеһованын Шаһидләринин онлара баш чәкмәсини хаһиш етди. «Мүгәддәс Китаб өјрәдир» нәшрини ҝөтүрәнләрин арасында јашлы бир киши вар иди. О, һәмин китабы әлинә алан кими дәрһал охумаға башлады. Әввәлләр бу киши дини семинара ҝедирди. Онун Иса Мәсиһ вә Аллаһын Падшаһлығы барәдә чохлу суаллары вар иди. Беләҹә, о, суалларына ҹаваб тапмаг мәгсәдилә сәһәриси ҝүн тәкрарән стендин јанына ҝәлди. Бириси ҝүн Мүгәддәс Китабы өјрәнмәјә разылыг верди, һәфтәнин ахырында исә јығынҹаға ҝетди. Һал-һазырда бу киши руһани ҹәһәтдән инкишаф едир вә һеч бир ҝөрүшү бурахмыр.\nЕфиопија. Әддис-Әбәбәдә амһара дилиндә сәрҝиләнән әдәбијјат\nМексикада бир јәһуди киши әдәбијјат стендинә јахынлашыб орада дуран ики гардашымыздан өлүм һаггында охумаға бир шеј истәди. Гардашлар она дедиләр ки, бу мөвзу илә бағлы журналлары гуртарыб вә она ҝәләҹәк һагда журнал тәклиф етдиләр. Киши гардашын голундан тутараг: «Ҝәләҹәк мәнә мараглы дејил. Тәк истәдијим өзүмү өлдүрмәкдир», — деди вә ағламаға башлады. Кишидән нә үчүн бу ҹүр һиссләр кечирдијини сорушанда о: «Өлүм оғлуму әлимдән алыб», — дејәрәк һөнкүрдү. Гардашлар «Мүгәддәс Китаб өјрәдир» китабынын 7-ҹи фәслини ачыб «Әзизләримиздән ким исә өләндә» башлығы алтында олан илк ики абзасы вә фәслин сонунда јерләшән өлүләрин дирилмәси һагда мәлуматы охудулар. Охудуглары бу кишијә о гәдәр дәрин тәсир бағышлады ки, о, јенә гардашын голундан тутуб деди: «Доғрудан бу олаҹаг?» Гардашлар ону әмин етди ки, Јеһова Аллаһ вердији сөзүн ағасыдыр. Онда киши сорушду: «Бәс оғлуму јенидән ҝөрмәк үчүн нә етмәлијәм?» Онлар өз араларында ҝөрүш тәјин етдиләр. Гардашлар кишинин евинә ҝедәндә онун Мүгәддәс Китаб дәрсинә башламағы һәсрәтлә ҝөзләдијини ҝөрдүләр.\n«Јеһова бу иши аванд етди!» Бу сөзләр Нју–Јоркда ҝедиш-ҝәлишин сых олдуғу јерләрдә хүсуси иҹтимаи шаһидлик програмынын тәшкилиндә әмәји олан бир сәјјар нәзарәтчинин дилиндәндир. «Бу үсулла он минләрлә инсана тәблиғ етмәк мүмкүн олур. Һәмчинин бунун сајәсиндә гејри-фәал, јығынҹагдан кәнар едилмиш шәхсләрлә әлагә јарадылыб вә һал-һазырда бу “итмиш гојунларын” јенидән сүрүјә гајытмасы үчүн көмәклик ҝөстәрилир» (Һизгијал 34:15, 16).


Q=3	C=3	SS=0	LS=0	PS=0	DC=0	LC=0	SD=0	BS=0	G0=83	G1=41	G2=10	DLID=az_RU	BODY=Өвладларыныза инсанларын нәјә ҝөрә хәстәләндијини изаһ един\nҺЕЧ хәстә адам таныјырсан? ~ Јәгин һәрдән өзүн дә хәстәләнирсән, сәнә сојуг дәјир, јахуд гарнын ағрыјыр. Бәзи инсанлар чох хәстәдирләр. Киминсә көмәји олмадан онлар һәтта ајаға да дура билмирләр. Адәтән инсанлар гоҹаланда белә олурлар.\nҺамымыз һәрдәнбир хәстәләнирик. Сән билирсән, нәјә ҝөрә инсанлар хәстәләнир, гоҹалыр вә өлүр? ~ Бир дәфә ҝәзә билмәјән адамы Исанын јанына ҝәтирдиләр. Һәмин вахт Иса инсанларын нәјә ҝөрә хәстәләниб өлдүкләрини ҝөстәрди. Ҝәл сәнә бу һагда данышым.\nИса Галилеја дәнизи јахынлығында јерләшән бир шәһәрдә галырды. Онун галдығы евә чохлу адам ҝәлмишди. Адам о гәдәр иди ки, отагда ајаг басмаға јер јох иди. Һеч гапыја да јахынлашмаг олмурду. Бунунла белә, ҝәләнләрин арды-арасы кәсилмирди. Бир нечә адам һәтта јеримәји белә баҹармајан ифлиҹи ора ҝәтирмишди. Ону балаҹа чарпајыда вә ја хәрәкдә дөрд нәфәр ҝәтирмишди.\nБилирсән, нәјә ҝөрә онлар бу хәстәни Исанын јанына ҝәтирмишдиләр? ~ Онлар инанырдылар ки, Иса ифлиҹи сағалдыб ајаға галдыра биләр. Һеч билирсән, онлар бу бојда издиһамы јарыб кечәрәк хәстәни Исанын јанына неҹә ҝәтирдиләр? ~\nШәкилә бахсан, онларын буну неҹә етдикләрини ҝөрә биләрсән. Әввәлҹә онлар ифлиҹи евин дамына галдырдылар. Һәмин евин дамы јасты иди. Сонра орада бөјүк бир дешик ачдылар, чарпајыда олан ифлиҹи ашағы — отағын ичинә ендирдиләр. Ҝөр онларын иманы неҹә дә мөһкәм иди!\nБаш верәнләри ҝөрән һәр кәс чох тәәҹҹүбләнди. Ифлиҹи кәндирлә дүз онларын арасына салладылар. Онларын бу һәрәкәти Исаны гәзәбләндирди? ~ Әсла! Әксинә, онларын бу иманыны ҝөрмәк ону севиндирди. Иса ифлиҹә деди: «Ҝүнаһларын бағышланды».\nИса ифлиҹ олан адама нә деди?\nБәзи инсанлар фикирләширдиләр ки, Исанын бу сөзләри демәси дүзҝүн дејил вә о, ҝүнаһлары бағышлаја билмәз. Буну баҹардығыны ҝөстәрмәк үчүн Иса ифлиҹә деди: ‘Дур, јатағыны ҝөтүр вә евинә ҝет’.\nИса буну дејән кими ифлиҹ сағалды! Онун хәстәлијиндән әсәр-әламәт галмамышды. Артыг о, һеч кимин көмәји олмадан ајаға дуруб ҝәзә билирди. Бу мөҹүзәни ҝөрән инсанлар һејрәтдән донуб галдылар. Онлар һәлә белә шеј ҝөрмәмишдиләр! Онлар һәтта хәстәләри белә сағалтмағы баҹаран Бөјүк Мүәллими ҝөндәрдији үчүн Јеһоваја иззәт вердиләр (Марк 2:1—12).\nБиз бу мөҹүзәдән нә өјрәнирик?\nБиз бу мөҹүзәдән нә өјрәнирик? ~ Өјрәнирик ки, Исанын ҝүнаһлары бағышламаға вә хәстәләри сағалтмаға сәлаһијјәти вар. Амма бурадан даһа бир ваҹиб шеји дә өјрәнирик. Инсанлар ҝүнаһлы олдуглары үчүн өлүрләр.\nБиз һамымыз хәстәләнирик. Бу о демәкдир ки, һәр биримиз ҝүнаһлыјыг? ~ Бәли, Мүгәддәс Китабда дејилир ки, һәр биримиз ҝүнаһлы доғулуруг. Сән билирсән, ҝүнаһлы доғулмаг нә демәкдир? ~ Бу о демәкдир ки, һәр биримиз һәјата гејри-камил инсан кими ҝәлирик. Һәрдән өзүмүз дә истәмәдән сәһв едирик. Билирсән, ҝүнаһлы олмағымыза нә сәбәб олду? ~\nИлк инсан олан Адәм Аллаһын сөзүндән чыхдығы үчүн биз ҝүнаһлы доғулуруг. О, Аллаһын әмрини позмагла ҝүнаһлы олду. Биз дә ҝүнаһы ондан мирас алдыг. Билирсән, бу, неҹә олду? Ҝәл сәнә буну нүмунә илә баша салым.\nНеҹә олду ки, һамымыз ҝүнаһлы олдуг?\nОла билсин, сән киминсә чөрәк биширдијини ҝөрмүсән. Әҝәр чөрәк биширилән габ әзикдирсә, чөрәјин формасы неҹә олаҹаг? Дејә биләрсән? ~ Һәмин габда биширилән бүтүн чөрәкләр әзик алынаҹаг, разысан? ~\nАдәми һәмин габла, бизи исә о габда бишән чөрәклә мүгајисә етмәк олар. Аллаһын әмрини позанда о, гејри-камил олду. Онда санки әзик јаранды, башга сөзлә, она гејри-камиллик дамғасы вурулду. Демәли, онларын неҹә ушаглары олаҹагды? ~ Бу гејри-камиллик дамғасы онларын бүтүн ушагларына кечәҹәкди.\nУшагларын чоху ҝөрә биләҹәјин ҹидди гүсурларла дүнјаја ҝәлмирләр. Онларын әли дә олур, ајағы да. Амма мирас алдыглары гејри-камиллик уҹбатындан онлар хәстәләнир, ахырда да өлүрләр.\nДүздүр, бәзи инсанлар башгаларына нисбәтән тез-тез хәстәләнирләр. Нәјә ҝөрә белә олур? Бу о демәкдир ки, онлар башгаларындан чох ҝүнаһ мирас алыблар? ~ Јох, доғуланда һамынын ҝүнаһы бәрабәр олур. Биз һамымыз гејри-камил доғулуруг. Буна ҝөрә дә ҝеҹ-тез һәр биримиз неҹәсә хәстәләнирик. Һәтта Аллаһын бүтүн әмрләринә әмәл етмәјә чалышан вә һеч бир пис иш ҝөрмәјән инсан да хәстәләнә биләр.\nҜүнаһдан азад оланда сағламлығымыз неҹә олаҹаг?\nБәс онда нәјә ҝөрә бәзи инсанлар башгаларындан чох хәстәләнир? ~ Бунун бир чох сәбәби вар. Мәсәлән, ола биләр ки, онларын јемәји аздыр. Јахуд дүзҝүн гидаланмырлар. Бәлкә дә зәрәрли шејләри һәддиндән артыг чох јејирләр. Башга сәбәб о ола биләр ки, онлар ҝеҹәнин јарысына кими ојаг галдыглары үчүн кифајәт гәдәр јатмырлар. Јахуд сојуг һавада бајыра чыханда галын ҝејинмирләр. Бәзи адамлар өзләринә јахшы бахсалар да, онларын организми зәифдир вә хәстәлијә мүгавимәт ҝөстәрә билмир.\nБәс елә бир вахт ҝәләҹәк ки, һеч ким хәстәләнмәсин? Нә вахтса бизим ҹанымыз ҝүнаһдан гуртараҹаг? ~ Иса ифлиҹ киши үчүн нә етмишди? ~ Иса онун ҝүнаһларыны бағышлајыб, өзүнү дә сағалтмышды. Бунунла ҝөстәрмишди ки, вахт ҝәләҹәк, о, јахшы иш ҝөрмәјә чалышан адамларын һамысы үчүн буну едәҹәк.\nБиз ҝүнаһ ишләтмәк истәмәдијимизи вә пис ишләрә нифрәт етдијимизи ҝөстәрсәк, Иса бизи дә сағалдаҹаг. Аллаһын Падшаһлығынын Падшаһы кими, о, ҝәләҹәкдә бизи индики гејри-камиллијимиздән азад едәҹәк. Ҝүнаһ биздән бирдән-бирә тәмизләнмәјәҹәк. Бу, мүәјјән мүддәт әрзиндә олаҹаг. Сонра, нәһајәт ки, ҝүнаһдан азад оланда биз даһа һеч вахт хәстәләнмәјәҹәјик. Һамымызын мүкәммәл сағламлығы олаҹаг. Бу, әсил хејир-дуадыр!\nҜүнаһын инсанлара неҹә тәсир етмәси һагда Әјјуб 14:4; Мәзмур 51:5; Ромалылара 3:23; 5:12 вә 6:23 ајәләриндән оху.\nИса ҝүнаһла хәстәликләр арасында һансы әлагәнин олдуғуну ҝөстәрир?


Q=18	C=9	SS=9	LS=0	PS=18	DC=0	LC=0	SD=0	BS=0	G0=10	G1=8	G2=6	DLID=az_RU	BODY=Әшија 18 | Онлајн Мүгәддәс Китаб | Јени дүнја тәрҹүмәси\nҺәбәшистан әлејһинә хәбәр (1—7)\n18 Һәбәш+ чајларынын ахдығы бөлҝәнин,Вызылдајан ганадлы һәшәратлар дијарынын вај һалына! 2 О, дәниз јолу илә,Суларын о тајына гамыш гајыгларда гасидләр ҝөндәриб дејир: «Еј јејин гасидләр, јола дүзәлин!Уҹабојлу, һамар дәрили халгын,Һәр јана горху салан,+Ҝүҹлү, фатеһ халгын,Торпағыны чајлар јујан халгын јанына ҝедин». 3 Еј јер үзүндә јашајанлар, еј дүнја сакинләри!Сиз, санки, дағ башында нишан ҝөрәҹәксиниз,Санки, шејпур сәси ешидәҹәксиниз. 4 Јеһова мәнә белә деди: «Мән ҝүнәшин јери гыздыран шәфәгләритәк,Истидә, бичин вахты шеһ булудутәкАрхајын-архајын дуруб мәканыма* бахаҹағам. 5 Бичиндән әввәл,Чичәкләнмә гуртаранда, горалар јетишмәјә башлајандаПөһрәләр бағ гајчысы илә кәсиләҹәк,Бығҹыглар кәсилиб атылаҹаг. 6 Һамысы дағлардакы јыртыҹы гушлара,Јердәки вәһши һејванлара јем едиләҹәк. Јыртыҹы гушлар бүтүн јајы,Вәһши һејванлар бичин мөвсүмү онларла гидаланаҹаг. 7 О заман ордулар Аллаһы ЈеһовајаУҹабојлу, һамар дәрили халгдан,Һәр јана горху салан,Ҝүҹлү, фатеһ халгдан,Торпағыны чајлар јујан халгдан бәхшиш ҝәтириләҹәк.Ордулар Аллаһы Јеһованын адыны дашыјан јерә, Сион дағына+».\n^ Диҝәр вариант: мәканымдан.


Q=7	C=3	SS=1	LS=3	PS=0	DC=0	LC=0	SD=0	BS=1	G0=39	G1=28	G2=15	DLID=az_RU	BODY=fevral 6, 2021 - 4:11 PM Хәбәрин коду : 1112687 Мәнбә : АБНА Хәбәр Аҝентлији “Модерн”-ә истинадла Link:\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, Ермәнистан ишғалчы республикасынын ишғалчы сионист Исраил режими, АБШ, Гәрб Иттифагы, Русија Федерасијасынын онлара вердији ачыг дәстәји илә, Азәрбајҹан Республикасы әлејһинә башлатдығы Икинҹи Гарабағ мүһарибәсиндә Һүсејнчи әсҝәр вә забитләримиз дүшмәнә Азәрбајҹан Ордусунун Гүдрәтини нүмајиш етдирмишдир...\nАзәрбајҹанын шүҹаәтли иҝидләринин дөјүшләрдә бөјүк рәшадәтлик ҝөстәрмәләри мәһз Имам Һүсејн (әлеји сәлам) Мәктәбиндән алдыглары дәрсләрдән ирәли ҝәлир...\nОнлар, Аллаһ Тәалаја олан бағлылығы, Пејғәмбәр (сәллаәллаһу әлејһи вә алиһ) вә Онун Пак Әһли Бејтинә (әлејһимус-сәлам) олан итаәткарлыглары илә христиан ермәниләриндән сечилирдиләр...\nГарабағын Азадлығы уғрунда ҝедән дөјүшләрдә хејли сајда Шиә руһаниси вә Һүсејнчиләр Шәһид олуб вә јараланмышлар...\nШәһид олан Шиә Руһаниләриндән Гум Елми Һөвзәсинин Ҹамеәтул-Мустафа (с) Бејнәлхалг Ислам Елмләри Академијасынын тәләбәләри олан Һөҹҹәтүл Ислам Маариф Сәфәров вә Һөҹҹәтүл Ислам Шејх Елмәддин Вәлишовун адларыны чәкә биләрик...\nГум Елми Һөвәсинин Икинҹи Гарабағ Мүһарибәсиндә иштирак етдији, вәтән севҝисини бүтүн гәлби илә јашајан азәрбајҹанлы руһаниләриндән бири дә Шејх Гурбанәли Әлијевдир. О, Шуша азад олундугдан сонра Јухары Ҝөвһәр Аға Мәсҹидиндә азан верән, Ҹүмә Намазы гылан илк һәрбчи кими јадда галыб. Шејх Гурбанәли артыг һәрби хидмәтдән тәрхис олунуб вә Шушада јашананлары Модерн.аз-ла бөлүшүб.\n“Полад Һәшимовун шәһид олмасы мәнә чох тәсир етмишди”\n– Бизим динимиздә ҹиһад ваҹибатдыр, һансыса бир јердә һагг тәҹәлли едәҹәксә, һагг јолунда савашмаг, шәһид олмаг бөјүк гүрурдур. Вәтәнимиздә мүһарибә ҝетдији һалда ким өзүнә јарашдырар ки, исти јердә отурсун. Үрәјиндә вәтән севҝиси олан һеч кәс буну едә билмәз. Мән дә вәтәнимин чәтин вәзијјәтиндә онун јанында олмағы өзүмә борҹ билдим. Ҝенерал Полад Һәшимовун шәһидлик зирвәсинә уҹалмасы исә мәнә даһа чох тәсир етмишди, она ҝөрә дә ики дәфә “һәрби комиссарлыға” мүраҹиәт етдим, сонра чағырдылар, вәтәнә олан борҹуму өдәмәк үчүн јола дүшдүм. Пешман олмадым, шүкүрләр олсун ки, Аллаһ бу торпаглар уғрунда савашмағы бизә нәсиб етди.\n“Ән бөјүк арзум Шушаны ҝөрмәк иди…”\n– Хоҹавәнд, Һадрут истигамәтләриндә дөјүшләрдә иштирак етдим. Ән ағыр дөјүш нөгтәмиз Фүзули шәһәри иди. Сон јолландығымыз јер исә Шуша олду. Ән бөјүк арзум Шушаны ҝөрмәк иди, шүкүрләр олсун ки, Аллаһ ораны ҝөрмәји, илк дәфә азан охујуб, намаз гылмағы мәнә гисмәт етди.\n“Ҹәбһәјә јолланаркән сөз вермишдим…”\n– Орада јашанан һиссләр сөзләрлә ифадә олунаҹаг гәдәр асан дејил. Јалныз јашајыб анламаг лазымдыр. Ҹәбһәјә јолланаркән сөз вермишдим ки, Шуша мәсҹидиндә илк дәфә азан охујуб намаз гылаҹам, сөзүмүн үстүндә дурдум. Шушада намаз гылмаг мәним үчүн Кәрбәлада намаз гылмаға бәрабәр олду. Бу һиссләри дә сөзлә ифадә етмәк олмур. 30 ил бизим мәсҹидләрә едилән һөрмәтсизлик арадан галхды.\n“Дүшүнмүрәм достум өлүб, о шәһиддир вә јашајыр…”\n– Мүһарибә заманы ән јахынларымызы итирдик, амма бу аҹыја дөздүк, чүнки онларын ганы јердә галмады. Ән јахын гардашларымдан бири шәһид олду. Ҹәбһәдән ҝери дөндүкдән сонра гардашымын мәзарыны зијарәт етдим. Мән дүшүнмүрәм ки, достум өлүб, о шәһиддир вә јашајыр. Јанымызда олмаса да, руһән вә мәнән бизимләдир, һеч вахт ону унутмарыг.\n“Гардашларымызын ганы јердә галмады”\n– Нојабрын 10-у атәшкәс елан олдуғу вә гәләбә газандығымыз барәрә хәбәри бизә командирләримиз деди. Амма јенә дә биздә архајынчылыг олмады, чүнки ермәниләр һәр ан һәр шеј едә биләрдиләр. Онлар өз ушагларынын палтарларыны, өз евләрини, өз јахынларыны гојуб гачан милләтдиләр. Севинҹимизин һәдди-һүдуду јох иди, чүнки артыг гардашларымыз өлмәјәҹәкди, һамы сағ-саламат евинә гајыдаҹагды. Биз гәләбә хәбәрини ешитмәдик, ону јашадыг. .\n“Шәһид олмаг арзусу илә ҝетмишдим…”\n– Бизим ҝери дөнүш гәрарымыз Мүдафиә Назирлији тәрәфиндән верилмишди, садәҹә, постларын бош галмамасы үчүн бир нечә мүддәт јенидән ҹәбһә бөлҝәсиндә галдыг. Тәвәллүдлә бурахылдығымыз үчүн мәним ҝәлмәјим јанвар ајынын 11-нә гисмәт олду. Һәр кәс мәни чох ҝөзәл гаршылады, билмирәм ки, мән бу ҹүр гаршыланмаја лајиг идим ја јох, дүшүнүрәм ки, гәдәриндән чох етдиләр. Мән исә ҝери гајыдаҹағыма инанмырдым, чүнки шәһид олмаг арзусу илә ҝетмишдим, амма гисмәт олмады. Мүһарибәјә ҝетдијим үчүн һеч пешман олмадым, әксинә, јенидән олса иштирак едәрәм, чүнки истәмирәм мәним орада ҝөрдүкләрими бундан сонракы нәсилләримиз јашасын.\n“Азан сәси гаршысында Аллаһ онлары сусдурду…”\n– Мүһарибә заманы чох һадисәләр баш верди. Бунлардан бири исә һеч вахт јаддашымдан силинмәз. Биз Ханкәнди истигаәмтиндә ермәни постунда олдуг, орада азан вермәк истәјән заман командиримиз деди ки, “Азаны бираз јаваш сәслә вер, ермәниләр ешидиб сөјүб, тәһгир етмәсинләр”.\n“Командир онлар һејвандылар, ишләридә анҹаг һүрмәкдир” дедим, башладым азан вермәјә, бу ан биздән габагда ики ермәни вар иди, азан вермәјә башладығым заман гаршымыза 20-ә јахын ермәни јығылды. Санки Аллаһ онларын ағзына гыфыл вурмушду, һеч нә етмәдән дајанмышдылар. Командир дә ҝөрдү ки, онлар сусдулар, азан сәси гаршысында Аллаһ онлары сусдурду. Мән азан верә-верә дүшүнүрдүм ки, һәр ан вура биләрләр, амма Аллаһ иҹазә вермәди, әлләри, голлары бағланды.\nБиз Фүзулидә олдуғумуз заманларда да азан верирдим, азан сәсини ешидән кими онлар атыша башлајырдылар. Намаз гылдығымыз анларда белә ермәниләр дајанмырды, амма Аллаһымыз бизи горуду. Чох һадисәләр ҝәлиб башыма, амма ермәниләрин азанын гаршысында сусмағы унудулаҹаг бир ан дејил.\n– Достуму итирдикдән сонра һәјатда нәјисә арзуламағы фикирләшмәдим. Амма әввәлдән үрәјимдә олан арзуларым чох иди. Илк нөвбәдә истәјирдим ки, мүгәддәс Һәҹҹ зијарәтиндә олум, бундан сонра Аллаһ гисмәт етсә ҝедәрәм. Һәр заман демишәм, инди дә дејирәм ки, һәјатымызда ән хејирлиси нәдисә, Аллаһ ону бизләрә гисмәт еләсин. Арзуларым чохдур…


Q=12	C=0	SS=0	LS=12	PS=0	DC=0	LC=0	SD=0	BS=0	G0=5	G1=5	G2=3	DLID=az_RU	BODY=Noyabr 15, 2017 - 1:53 PM Хәбәрин коду : 866965 Мәнбә : АБНА – Хәбәр Аҝентлији Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Үмүдүнја Мүсәлманларынын Али Лидери Ајәтуллаһ Сејид Әли Хаменеи чәршәнбә ахшамы ҝүнү өлкә президенти, Али Мәһкәмә вә Ислам Шурасы Мәҹлисинин –парламентин сәдрләри вә диҝәр мәсул шәхсләр илә ҝөрүш кечириб.\nИслам Ингилабынын Али Лидери әлавә едиб: “Әзизләримизә баш вермиш аҹы мүсибәт вә иткин дағлары бөјүкдүр. Амма үмүд едирәм ки, Аллаһ Тәала зәрәрчәкмишләрин гәлбләринә бир арамлыг назил едәр вә онларын ҝөзләрини Өз Рәһмәт нуру илә ишыгландырар.”\nИмам Хаменеи әлавә едиб ки, бу ики ҝүндә рәсмиләр, о ҹүмләдән президент зәлзәләдән зәрәрчәкән инсанларын јанына ҝедәрәк онларын дәрдинә шәрик олуб. “Үмид едирик вәтәндашлара јардым просесини әмәл мејданында бүтүн ҝүҹләри сәфәрбәр етмәклә баш тутаҹаг. Вә һаваларын сојуг олмасы вә гаршыда гыш фәслинин олдуғуну нәзәрә алараг зәрәрчәкмишләри проблемләри өз һәллини тапаҹаг вә әзаб-әзијјәти азалаҹаг.”\nГејд едәк ки, базар ертәси ҝүнү Иран Ислам Республикасынын гәрбиндә ИИР –Ираг сәрәд бөлҝәләриндә 7,3 бал ҝүҹүндә зәлзәлә баш вериб. Зәлзәлә нәтиҹәсиндә индијә гәдәр 500-ә јахын инсан һәјатыны итириб, 7817 нәфәр јараланыб.